
REDAKCIJA ATSAKO 


J. G. Straipsni, siųstą paštu, gavome. Dė- 
kui. Spausdinsime vėliau. 

P. K-—jui. Tamstos straipsnį irgi ga- 
vome. Spausdinsime. Prašome šios srities 
straipsnių rašyti ir daugiau. Tik turėkit gal- 
voje musu laikraščio skaitytojus— rašykit taip, 
kad jie kuo daugiausia pasinaudotų. 

J. Cekauskui. Viską gavome. Dėkui. Su 
minimu asmeniu atsiskaitysime taip, kaip rašot. 

M. Savuliai. Dėkui už straipsnelį, bet, 
deja, pasinaudoti negalėsime, nes korespon- 
dencijai perilgas, o šiaip rašydami, galėsime 
tik pakenkti aniems, jūsų rašinėly minimiems 
asmenims. | 


Žiežirbiečiui. Gražų ir sumaniai pa- 
rašytą Tamstos straipsnelį „Įvykiai“ gavome. 
Dėkui. Deja, idėti negalime. 

Piucksnai. Korespondenciją gavome. 


Deja, jos idėti negalėsime. Prašome parašyti 
apie ką kita. 

C tui. Ir konkurso dovanų nesiunčiame 
paštu.. Atsiimkite patys arba per pažįstamus. 

Draugui. Tamstos korespondenciją de- 
dame. Žadate daugiau prenumeruoti „Jau- 
nimo Draugo“ egz. — labai malonu. 

L. Rarzdočiui. Tamstos feljetoną ga- 
vome. Tokia forma jo dėti negalime, nes jis 
vis tiek nepasiektų mūsų laikraščio skaity- 
tojų. Pataisę, gal pasinaudosime. 


Pr. Skr. ybionėliui. Gražius Jūsų eilė- 
raščius gavome. Džiaugiamės, kad dar vie- 
nas jaunuolis nenumarino savo talentų. Lau- 
kiame daugiau. 

M. Pumpučiui. Džiugu, kad kaskart di- 
desnis 1ausų jaunuolių būrys mėgina savo 
galias ir kad kaskart didėja mūsų laikraščio 
bendradarbių eilės. Iš atsiųstų pirmųjų jūsų 
eilėraščių matyti, kad pajėgiate kurti, tad 
linkime pasisekimo. Kurie tiks noriai spaus- 
dinsime. 

Jonui Rainučiui. Ir Tamstos pirmieji 
eilėraščiai visai nusisekę. Spausdinsime juos. 
Laukiame daugiau. 

Bitei. Tuo reikalu kreipkitės Liet. Ūkio 
D-jon. Ten duos išsemiamų nurodymų ir 
patarimų. 

Žiemai. Korespondenciją gavome. Ačiu. 
Tik sodžiaus pavadinimas reikia rašyti aiš- 
kiai. Taip pat reikia būtinai pažymėti valsčius 
ir apskritis. 

Akacijai. Eilės gražios, tik reikėtų dar 
pasimokinti rimo, ritmo ir pasistengti, kad 
kalba būtų vaizdingesnė. Tuomet tai tikrai 
tiks mūsų laikraščiui. Laukiame. 

Aliksniui. Novelės mintis graži, tik truk- 
sta jai tinkamos formos. Mat, vaizduojami 
asmenys turi būti bent kiek ryskesni, kad 
skaitytojas galėtų suvokti jų siekius. 


Domė! Vasario mėn. pirmoji savaitė yra blaivybės savaitė. Ta proga 
„Jaunimo Drauge“ talpiname apie blaivybę pora straipsnių, ir norime, 
kad juose iškeltos mintys prigytų mūsų jaunimo tarpe. Tad kviečiame 
mūsų lietuviškąjį jaunimą, ypatingai „Jaunimo Draugo“ skaitytojus rimtai 
tuo klausimu susirūpinti ir palaikyti savo tarpe blaivybės idėją. 


Viršelį ir vinietes piešė Ant. Butkus. 


Gina XI meius 


VILNIAUS 


1937 m. 


vasario mėn. 5d. M5(139) 


KRAŠTO JAUN UO0MENES SAVAITRAŠTIS 


BLAIVYBĖS SAVAITĖ 


Esame susirūpinę visokeriopa mū- 
su jaunimo gerove, Norėtumėm ma- 
tyti lietuvišką jaunimą ir fiziškai sveiką, 
ir dvasiniai stiprų, nes tiktai toks jau- 
nimas yra pajėgus kūrybiniam darbui, 

Tačiau, lankydami mūsų jaunimo 
būrelius, matome ką kita; matome 
daug gražaus jaunimo, nepajėgiančio 
dirbti naudingo kultūros darbo. leško- 
me to negerumo priežasčių ir suran- 
dame. Svarbiausia priežastis pasto- 
janti kelią gražiausiems užsimoji- 
mams-—-tai degtinė, alkoholis, 

Visuomet ir visur alkoholis buvo 
ir tebėra vartojamas. Kai kas dėl to 
daro tokią išvadą: „Visi geria ir gėrė, 
tai kodėl ir aš negaliu gerti? Degtinė 
netokia baisi, kaip apie ją rašoma“, 
Galima į tai atsakyti, kad pasaulyje 
buvo ir kitų blogumų, giliai įleidusių 
šaknis į žmonių tarpą. Atėjo laikas, 
žmonės suprato jų kenksmingumą ir 
iš savo tarpo pašalino. Jau vyriausias 
laikas suprasti alkoholio kenksmingu- 
mą ir jo nusikratyti. Alkoholio pasė- 
kos jau mums visiems perdaug žino- 
mos, 

Alkoholis žudo sveikatą. Teisingai 
pasakė vienas gydytojas: „Girtuoklis— 
sako —tai vaikščiojantis ligonis“. Kai 
kada atsitinka, kad ir girtuoklis ilgai 


gyvena ir susilaukia žilos senatvės. 
Bettai neįrodymas,kad alkoholis vartoti 
yra sveika. Jei toks žmogelis nebūtų gė- 
ręs, tai būtų kur kas ilgiau gyvenęs. 

Girtuoklių tėvų ir vaikai nelaimin- 
gi. Maža to, kad yra palinkę gerti, bet 
būna palinkę irivairioms ligoms, perei- 
nančioms per kelias kartas. Alkoho- 
lis atima iš Žmogaus kilnumą. Garsus 
rašytojas Walter Scottas visuomet sa- 
kydavo: „Iš visų ydų girtuoklystė ma- 
žiausiai sutinka su žmogaus proto kil- 
numu, nes žemina jo vertę“. 

„Neduok, Dieve, turėti girtuoklis 
namuose“ — sako žmonės. Ir tikrai. 
Koks gali būti sugyvenimas šeimoje, 
kai tėvas namų galva, yra girtuoklis: 
ką pagavo, tą ir praleido degtinei, Nė- 
ra tėvams paguodos iš sūnaus, kuris 
nepraleidžia pramogos nepasigėręs, 
nesusibaręs ir nesusimušęs. Tai na- 
mų tragedija. 

Su girtuokliais nebeįmanomas ir or- 
ganizacinis bei visuomeniškas darbas. 
Daug kur jaunimas turi gražiausių 
užsimojimų. Ateina keli pasigėrę ir 
visą darbą sugadina. Kyla nesusipra- 
timai, Muštynės ir užmušimai, o po 
to teismas ir kalėjimas. Kiek tai per 
praėjusias šių metų šventes buvo to- 
kių atsitikimų! Net drovu darosi. 

Jau iš to aiškiausiai matome, ką 
duoda degtinė. Kaip gi iš tos ligos 
išsigydyti? Lengva išvengti alkoholio 
tam, kas dar nemėginęs gerti arba 
mažai gėręs. Sunkiau atprasti įpratu- 
siam. Bet ir čia nėra negalimumų. 
Reikia tiktai parodyti truputį valios, 
pasiryžimo. Garsus Hugonas Mileris 
pasakoja, kaip jis save nugalėjęs, nu- 
stojęs gėręs ir likęs laimingas vi- 
sam gyvenimui. Jis dirbęs fabrike 
kaip prastas darbininkas; o fabriko 
darbininkų tarpe buvęs paprotys darbo 
metu pasistiprinti gėralais. Vieną die- 
ną Mileris išgėręs net dvi stiklines. 
Parėjęs namo, paėmęs skaityti mėgia- 


miausią knygą „Bakono prityrimai“ ir 
nepajėgęs. To jam užtekę. „Stovis,— 
sako — kokiame buvau, buvo žeminan- 
tis ir iš mano kaltės“. Nuo to laiko 
daugiau nebegėrė ir tapo garsus žmo- 
gus, 

— Atėjo blaivybės savaitė — lai- 
kas, skiriamas kovai su didžiausiu 
žmogaus priešu—alkoholiu. Kiekvienas 
lietuvis turėtų įsidėti sau į galvą mintį: 
„Esu lietuvis ir neleisiu savęs žeminti!“ 
Jeigu tai įgyvendintume, tuomet tiktai 
klestėtų asmeniška kiekvieno lietuvio 
laimė, šeimyniška gerovė ir tikras 
mūsų tautinis atgimimas. 

Vytautis, 


PIETŲ SLAVIJA IR BULGARIJA SUSITAIKĖ 


Daug reikšmės teikiama pasirašytai nesenai amžino draugiškumo sutarčiai Bielgrade— 

Pietyslavijos sostinėje. Lig šiol santykiai tarp tų valstybių buvo labai blogi. Dažnai kil- 

davo baimės, kad gali tarp tų kraštų iškilti karas. Vaizdely Bulgarijos ir Pietų Slavijos 
atstovai pasirašo po sutartimi. 

JUL. NOREIKA 


Ei, jaunime! 


Ei, jaunime, ei galingas, 
Dirvos plačios prieš tave, 
Varyk vagą nesulinkęs, 
Gelbėk brolius — jie varge! 


Broliai šviesos dar nemato, 
Gesta žvaigždės jiems vilties: 
Visi skundžias, aimanuoja.., 
Kada saulė patekės? 


Tavo arklas — knygą, meilė, 
Ginklas — dora ir viltis, 
Brolių širdis tu pažadink, 
Akys pergale prašvis. 


Tad, jaunime, tu, kaip vienas, 
Išblaškyki jų miglas, 

Stiprink kūną, ugdyk dvasią, 
Rask į šviesą jiems vartus. 


BLAIVĖKIME 


Pirmoji vasario mėn. savaitė — blaivybės 
savaitė. Ta proga paskiros tautos, valstybės, 
organizacijos ir net vienetai nagrinėja, svar- 
sto ir tariasi, kaip nugalėti bene didžiausi 
žmonijos priešą—alkoholi, kuris kasmet šim- 
tus ir net tūkstančius žmoniu nuvaro į kapus, 
kitiems suardo sveikatą, sugriauna gyvenimą, 
išrauna šeimyninę laimę ir pridaro aibes ki- 
tokių žmonijai nelaimių. Pravartu šia proga 
žvilgterėti, kokius gi pas mus, Vilniaus krašto 
lietuvių tarpe, alkoholis turi pamatus ir kaip 
plačiai išsivystęs jo vartojimas. Su skausmu 
tenka tvirtinti, kad pas mus ir šioje srityje 
daug blogiau, negu kur kitur. Pas mus geria 
vyresnieji, geria jaunimas ir net vaikai. Neat- 
silieka moterys ir jaunos panelės. Ir ne tik 
geria, bet dažnai ir pasigeria. Geria mūsų 
tautiečiai degtinėlę įvairiomis progomis: per 
krikštynas, vestuves, vardines, laidotuves ir kit- 
kart. Zodžiu, su alkoholiu sutinkama ką tik 
pasirodžiusi ant žemės žmogiška būtybė, su 
juo ir išlydima iš šio pasaulio. Mat, manoma, 
kad be degtinės nėra nei nuoširdaus džiaug- 
smo nei gilaus liūdesio, 

Tai yra didelė mūsų yda ir visuomeninė 
nelaimė, kuri skurdina, silpnina ir net žudo 
visas mūsų kūno ir dvasios pajėgas. 

Negeriau yra ir su mūsų jaunimu. Jauni- 
mas, kuris pokariniais laikais tiek pažengė 
priekin, apsišvietė, pramoko organizuotai 
dirbti, nuo šios ligos dar neišsigydė ir ma- 
ža vilčių, kad greitu laiku pasikeltų iš šios 
žmonijos nelaimių klano. Kaip skaudu, kad 


daug kur dar skęsta degtinėlėje mūsų jau- 
nimo pavasariškos dienos, sveikata, dora ir 
paskutinis sunkiai uždirbtas skatikas. Tuo 
tarpu šviestis, nusipirkti knyga, išsirašyti lai- 
kraštis ar kitas koks gražus tautinis reikalas 
paremti -— nėra kuo! Dar blogiau. Dažnai 
paskendę vylingo alkoholio garuose susi- 
muša, pasivarsto peiliais, susidaužo buožė- 
mis. Po tokių įvykių neretas jų miršta ar 
supūna tamsiuose kalėjimo mūruose. Ir taip, 
tik su mažomis išimtimis, praleidžia musu 
jaunimas savo jaunąsias gyvenimo dienas. 
Tuo tarpu gyvenimo sąlygos reikalauja kuo 
daugiau dvasinių ir fizinių jėgų kovai už savo 
idealus. Tad labai sunkiai nusideda visuome- 
nei ir tautai tie, kurie vietoje šviestis, dirbti 
kultūrinį darbą, būti padoriais žmonėmis, pa- 
vyzdingais lietuviais, žudo save ir būsimąją 
kartą degtinės nuodais, 

Kas gi yra tas alkoholis ir kokios jo pasė- 
kos? Alkoholio yra kelios rūšys. Žmonės geria 
etilo alkoholi. Tikrasis bevandenis alkoho- 
lis yra bespalvis skystimas, turįs savotišką, vi- 
siems žinomą kvapą. Jis prie 78° verda, stingsta 
prie—118,8? C. Jis yra lengvesnis už vandenį. 
Tokias chemines ypatybes turi etilinis alkoho- 
lis. Ar jis yra maistingas? Mat, kai kurie degti- 
nės mėgėjai tvirtina, kad jis pavaduoja valgi. 
Mokslininkų bandymaiaiškiai irodė,kadpanašus 
tvirtinimas visai klaidingas. Vos mažą išgertos 
degtinės (29/,) dalelę mūsų organizmas paver- 
čia į šilumą. Likusioji dalis prasiskverbia pro 
skilvio ir žarnų sieneles, patenka į kraują, 

o su juo į visus mūsų kūno organus. Alko- 
holis padaro mūsų organizmui labai daug ža- 
los. Jis veikia neigiamai visas mūsų kūno 
ląsteles. Šios, dažniau vartojant alkoholį, 
silpsta ir neatlieka tinkamai savo pareigų. Ir 
taip dažniau geriančio alkoholi širdis apsi- 
krauna taukais. Širdies raumenys pakriksta 
ir silpsta. Vėliau pas alkoholikus atsiranda 
įvairūs širdies negalavimai, pav., širdies rav- 
menų išsigimimas (myodegeneratio cordis), 
širdies sutaukėjimas ir t.t. Bendrai, alkoho- 
likų širdis yra žymiai silpnesnė, negu blaivi- 
ninkų. Kraujo indo sieneles veikia alkoholis 
taip, kad šios ima kalkėti, kas dar labiau 
apsunkina širdies veikimą. Be to, alkoholikams 
dažnai pasitaiko įvairios apopleksijos: įvyk- 
sta kraujo išsiliejimas pro pratrūksius indus 
į smegenis. Kepenose, kurios mūsų organizme 
vaidina taip pat svarbų vaidmenį, pridaro ir 
gi daug žalos. Įvyksta kepenų išsigimimas 
(cirrhosis hepatis); alkoholikai dažniau serga 
geltligėmis ir kitomis kepenų ligomis. Skil- 
vyje ir žarnose atsiranda įvairios slogos. Al- 
koholis neaplenkia ir inkstų bei šlapumų pūs- 
lės. Jis ir čia neigiamai veikia tuos taip rei- 
kalingus mūsų sveikatingumui palaikyti orga- 
nus. 

Dar daugiaupakenkia alkoholis nervuirsme- 
genų sistemai. Alkoholis yra vienas didžiau- 
sių smegenų priešų. Šiek tiek išgėręs žmo- 
gus yra labai judrus, iškalbus, mėgsta juo- 
kus, garsiai šnekėti. Išgėrusio žmogaus ma- 
žėja kritiškumas, o didėja klaidingas savo 
jėgomis pasitikėjimas. Jei dar labiau žmogus 
nuodijasi alkoholiu, tada visai nustoja sąmo- 
nės, krenta ir guli, it negyvas. Kartais pasi- 
taiko, kad tokie daug išgėrę žmonės staiga 
miršta — užtrokšta. Esant tokiame stovyje 
įvyksta alsavimo židinio paraližas. Nuolati- 
nių alkoholikų po ilgesnio laiko silpsta at- 
mintis, mažėja inteligencija, pastabumas, kri- 
tiškumas ir valios stiprumas. Nuolatiniai al- 
koholikai mėgsta negražiai kalbėti. Jie neturi 
jokių sąžinės skrupulų. Bendrai, etiniu po- 
žvilgiu alkoholikai stovi labai žemai. 

Pastebėta yra, kad nuolatinių alkoholi- 
kų dreba rankos, ypačiai iš ryto, o išgė- 
rus vieną kitą degtinės taurelę rankų drebė- 
jimas dingsta. Be to, alkoholikas mėgsta gir- 
tis, kalbėti neteisybę ir t. t. Pasitaiko, kad 

nuolatiniai (chroniški) alkoholikai po sunkių 
ligų (pav., plaučių uždegimo, gripo) suserga 
girtuoklių  pašėlimo liga (delirium tremens). 
Būdingi yra tai ligai įvairūs mažų pelių, žiur- 
kių ar drugių pavydale vaizdai. Be to, pa- 
stebėta, kad visa eilė psichinių ligų, pav., 
alkoholinė psichoza, pavydo manija, epilep- 
sija atsiranda išimtinai pas alkoholikus ir jų 
vaikus. 

Negana to! Alkoholikų tarpe yra žymiai 
didesnis mirtingumas. Jie mažiau atsparūs 
įvairioms ligoms, todėl ir dažniau serga. Nuo- 
latinių alkoholikų tarpe ir savižudysčių skai- 
čius žymiai dides5is, negu negeriančiųjų. Be 
to, mėgstą išgerti Žymiai dažniau serga lyti- 
nėmis ligomis. Statistikos daviniai rodo, kad 
alkoholikai žymiai dažniau nusižengia įvai- 
riems įstatymams. Pasak vieną žymų prancūzų 
psichiatrą, palinkimas prie nusikaltimų, epi- 
lepsija ir idiotizmas—tai trys žiedai, turį ben- 
drą stiebą (kotą) — alkoholizmą. Pavyzdžiui, 
Bavarijoje 84?/, visų nusikaltimų buvo pada- 
ryta alkoholio mėgėjų. Škotijoje ir Airijoje 
tas skaičius pašoksta iki 90'/(! 

Juo šalis yra blaivesnė, juo mažiau nusi- 
kaltimų ir kalinių. Ir priešingai, kur daug ge- 
riama svaiginamųjų gėralų, ten teismai yra 
užversti bylomis, o kalėjimai—kaliniais. Nuola- 
tinis alkoholikas neturi jokių kilnesnių jausmų. 
Jis sugeba pragerti paskutinį kruvinu darbu 
uždirbtą skatiką. Nustojes darbo, savo blogo 
įpročio verčiamas, alkoholikas išneša iš namų 
paskutinį turtą —pagalvi, laikrodį, drabuži, par- 
duoda už skatikus tam, kad galėtų išgerti. Nes- 
varbu jam, kad namie šeima neturi ko valgyti, 
kuo apsirengti. Jis viena težino — kaip nors 
gauti išgerti. O vargas tai žmonai, motinai ar 
kam nors kitam alkoholiko artimųjų, jei šie daro 
priekaištus ir jį smerkia. Tada jis šoksta ko- 
liotis, muštis ir t. t. Dažnai už tai būna alko- 
holikai po teismus tampomi. Mat, blaivus 
žmogus klauso savo proto. Pasigėrusio pro- 
tas nustoja veikęs. Visos smegenų ląstelės 
užsinuodija alkoholiu. Tada žmogus vaduo- 
jasi blogais palinkimais, kurie, esant žmogui 
blaiviam, esti proto suvaržyti. Iš to aišku, ko- 
dėl kartais pasitaiko, kad net labai išlavinti, 
didelės kultūros žmonės padaro įvairių įvai- 
riausių nusižengimų. Visa kam kaltas alko- 
holis. Pasitaiko, kad nusigėręs žmogus, kuris, 


POTVYNIS AMERIKOJE 


Dabar J. Am. Valstybėse patvyno didelės Ohio ir Missisipi upės, užliejusios milžiniškus plotus. Padaryta arti 
pusės miliardo dol. nuostolių; daugybė žmonių nuskendo; potvynio metu tūkstančiai miestų ir kaimų nuplauti 
buvo įšėlusių vandens bangų. Cia matome vieną užlietų miestų. 


iš šalies žiūrint, atrodo esąs visai norma- 
lus, vaikščioja it lunatikas. Maža ko reikia, 
kad ji suerzintų. Tada jis darosi pavojingas 
ir gali išžudyti visą eilę žmonių, nesuvokda- 
mas ir nesuprasdamas, ką bedareęs. O išsiblai- 
vęs visai neprisimena savo darbų. 

Alkoholikų vaikai yra žymiai silpnesni. 
Mat, pagal vieno garsaus gydytojo posakį, 
alkoholikas tėvas prageria savo sūnaus ke- 
penas. Alkoholiko vaikai žymiai dažniau 
serga proto ligomis, blogai mokinasi, esti 
silpnavaliai ir silpnapročiai. Alkoholikų vai- 
kai dažniausiai paskęsta tėvų numylėtame 
gėrime ir baigia savižudyste arba praleidžia 
savo gyvenimą kalėjimuose, bepročių na- 
muose... Džiova ir kitos limpamos ligos 
siaučia alkoholikų vaikų tarpe, gausiai skin- 
damos ką tik pražydusius gyventi žmonijos 
žiedus... 

Taip tik perbėgomis susipažinome su ta 
žala, kurią neša alkoholis. Dabartiniu metu 
visas pasaulis yra susirūpinęs tuo dalyku. 
Atrodytų, pakaktų uždrausti pardavinėti al- 
koholį, ir pavojus dingtų, it rūkas... Deja, 


a... xa 
taip gerai nėra. Paskutiniais laikais gyveni- 
mo praktika parodė ką kita. 1919 m. Jungt. 
Amerikos valstybės išleido prohibicijos ista- 
tymą, pagal kurį buvo draudžiama pardavi- 
nėti degtinė Amerikoje. Tada alkoholio mė- 
gėjai ėmėsi įvairių slaptų, nors įstatymais 
draudžiamų priemonių ir būdų. Po 1919 m. 
Amerikoje nepaprastai smarkiai išsivystė įvai- 
rus slaptas degtinės varymas ir jos gamyba. 
Be to, daug buvo įvežta jos į Ameriką šmu- 
gelio keliu iš svetur. 

Buvo mėginta panašus įstatymas įvesti kai 
kuriose Europos valstybėse, pav., Rusijoje, 
Suomijoje, Norvegijoje. Deja, jis pasirodė 
bejėgis. 

Kiek išgeriama degtinės, rodo šitie pavyz- 
džiai. Per metus, pav., Lenkijoje kiekvienas 
suaugęs žmogus ar kūdikis išgeria apie 2 lit- 
rus. Norėdami supilti išgertą visoje Lenkijoje 
degtinę į vieną vietą, turėtume iškasti 1000 
metrų ilgio, 175 mtr. pločio ir 2 metr. gilio 
ežerą. 

Tokiame degtinės ežere galėtų nuskęsti 
1 mil. 569 tūkst. 150 žmonių. Abstin. 

DIDYSIS TAUTOS SŪNUS 


Garbinga yra mūsų tauta, išauginusi ne- 
maža didžių vyrų: ir valdovų, ir mokslininkų, 
ir veikėjų. Jos didžių vyrų tarpe yra ir arki- 
vyskupas Jurgis Matulevičius, miręs 1927 m. 
sausio 27 d. Kaune. Šiemet sausio mėnesio 
27 d. suėjo 10 metų, kai ark. J. Matulevičius 
persiskyrė su šiuo pasauliu, palikęs visiems 
kuo gražiausių prisiminimų. Visi tvirtina, kad 
arkivyskupas Matulevičius praleido savo gy- 
venimą, kalbant Šv. Rašto žodžiais, gera da- 
rydamas. Pats gi iš vargo išėjo; visas jo 
gyvenimas, nuo lopšelio ligi karsto, buvo sun- 
kaus darbo kelias, dažnai vien kryžių kelias. 

Netoli nuo Marijampolės miesto (Suvalki- 
joje) yra nedidelis, kelių ūkininkų Lūginės 
kaimas. Jis yra labai gražioje vietoje. Pati 
gamta apdovanojo tą apylinkę įvairiomis gro- 
žybėmis. Tamsus miškas nustatė kaimo laukų 
ribas, o gražioji Šešupė skrodė Lūginės že- 
mės sklypus. Gyveno čia gan pasiturinčiai, 
turėdami daugiau kaip 60 margų žemės, 
Andrius ir Uršulė Matulevičiai. Jie turėjo 5 
sūnus ir 3 dukteris. Visų jauniausias buvo 
Jurgis, būsimasis arkivyskupas. 

Jurgis Matulevičius gimė 1871 m. balan- 
džio mėn. 13 d. Jis, sulaukęs trijų metų, ne- 
beteko tėvelio, liko našlaitis. Šeimos galva— 
motina, bet ir ji be sveikatos. Kaip kiekviena 
protinga motina, taip ir ji pasistengė visus 
savo vaikus pamokyti. Atėjo laikas mokytis 
ir Jurgučiui. Pradėjo jis vaikščioti į esančią 
už kelių kilometrų nuo Marijampolės liaudies 
mokyklą. Mokyklos mokytojas buvo lietuvis, 
bet mokino rusiškai. Per savaitę buvo tik 
vieną kartą lietuvių kalbos ir tikybos pamokos. 

Jurgis, būdamas 10 metų, nebeteko ir 
motutės; liko visiškas našlaitis. Prasidėjo vargo 
dienos. Turėjo ir mokytis, ir namų darbus 
dirbti. Tekdavo ir tvarte nakvoti; dėl to per- 
šalo ir gavo kojos kaulo džiovą, kuri jį kan- 
kino per visą amžių. 

1882 m. Jurgis įstojo gimnazijon. Nega- 
lėdamas įsigyti mokslo vadovėlių vienas, nu- 
sipirkdavo prisidėdamas prie kitų. Pradžioje 
ir mokslas ėjo sunkokai. Perėjęs į V klasę, 
pajuto kojoje sopulius ir mokslą nutraukė. 

1889 m. apsilankė pas Matulevičius jų 

pusbrolis Jonas Matulevičius, Kelcų valstybi- 
nės gimnazijos mokytojas. Jis, važiuodamas 
į Kelcus, pasiėmė ir Jurgi, kuris ten įstojo 
į dvasinę kunigų seminariją. Seminarijoj Jur- 
gis—darbščiausias ir gabiausias mokinys. Po 
kurio laiko rusai padarė seminarijoje kratą ir 
po to ją uždarė. Seminarijos auklėtiniai tu- 
rėjo išsiskirstyti. Jurgis Matulevičius persikėlė 
į Varšuvos dvasinę kunigų seminariją. Iš tų 
laikų vyskupas Przezdzieckis apie Matulevičių 
taip rašo: „1893 m. į Varšuvos dvasinę semi- 
nariją istojo du auklėtiniai, atvykę iš Kelcų 
seminarijos. Vienas jų buvo Jurgis Matulevi- 
čius. Nuo pirmos su juo susipažinimo valan- 
dos mes pasijutome pagauti didelės jo inte- 
ligentijos, nepaprastų gabumų ir dvasios kil- 
numo. Tuojau jis laimėjo mūsų tarpe pirmąją 
vietą... Mes žinojome, kad jis lietuvis. Mes 
gerbėme jo jausmus, jis gerbė musu. Stebė- 
jausi kaskart didėjančia Jurgio dvasine ir 
inteligentine pažanga seminarijoj, o vėliau 
Petrapilio Akademijoj“. 

1895 m. buvo išrinkti trys gabiausi klie- 
rikai ir išsiųsti Petrapilio akademijon. Jų 
tarpe buvo ir J. Matulevičius. Akademijoj 
Matulevičius taip pat buvo gabiausias. Pasa- 
kojama, kad per 4 metus visuomet gaudavęs 
pažymius „labai gerai“. Čia būdamas, pra- 
dėjo ir lietuvių kalbą studijuoti. Lietuvių kal- 
bos studijų nenutraukė per visą gyvenimą. 
Rusų žandarai, sužinoję apie Matulevičiaus 
lietuvių kalbos studijas, 1897 m. padarė pas 
ji kratą ir rado lietuviškai parašytą rašinėlį. 
Laimė, kad jie neatskyrė lietuvių nuo lotynų 
kalbos, todėl rašinėlis liko. Baigdamas aka- 
demiją, parašė magisterini darbą, už kurį 
gavo magisterio titulą su pagyrimu (cum 
eximia laude). 1898 m. buvo išventintas į ku- 
nigus. 

Pabaigęs studijas Petrapilio akademijoj, iš- 
važiavo jas pagilinti į Friburgo miestą (Švai- 
carijoj). Čia gavo progos susipažinti su Va- 
karų Europos žmonėmis, jų kultūra ir pra- 
mokti svetimų kalbų. 1902 m. studijas pabaigė, 
gaudamas daktaro titulą. Matulevičius, būda- 
mas Friburge, priklausė ir prie lietuvių stu- 
dentų „Rūtos“ draugijos. 


Sugrįžęs iš užsienio, kurį laiką buvo Kelcų 
vyskupijoj vikaru, paskui dvasinėje kunigų se- 
minarijoje profesorium, o vėliau vieno Varšu- 
vos darbininkų laikraščio redaktorium. 1907 m. 
buvo pakviestas Petrapilio akademijon dėstyti 
sociologiją. Pirmoji kun. Matulevičiaus pa- 
skaita apie privatinę nuosavybę padariusi 
klausytojams didžiausio įspūdžio. Matulevi- 
čiaus socialinės ir ekonominės pažiūros buvo 
jo mokinių realizuotos gyveniman, susikūrus 
Lietuvos Valstybei. Kun. Matulevičius buvo 
taip pat paskirtas tos pačios akademijos 
inspektorium. Netrukus galėjo užimti dar 
aukštesnę vietą, bet atsisakė ir nuo inspekto- 
riaus pareigų, ir nuo profesūros, norėdamas 
paaukoti savo jėgas Marijonų vienuolijai. 
1911 m. buvo paskirtas tos vienuolijos gene- 
rolu. Kun. Matulevičius atnaujino Marijonų 
vienuoliją Lietuvoje, sustiprino jos veikimą net 
tolimuose kraštuose (Švaicarijoj ir Amerikoj). 

Kaip nepaprastų gabumų ir inteligentijos 
žmogus, kun. Matulevičius visiem buvo rei- 
kalingas. Jis dažnai kviečiamas rekolekcijų 
vesti. 1911 m. jis pirmas pravedė lietuviškai 
rekolekcijas Žemaičių vyskupijos kunigams, 
o 1914 m. — Seinų vyskupijos Marijampolės 
mieste. Nuo to laiko tose vietose rekolek- 
cijos buvo daromos lietuviškai visuomet. 

Didžiajam karui besibaigiant, Vilniaus vy- 
skupija buvo be vyskupo. Kai reikėjo pasi- 
rinkti kandidatas į vyskupus, daugelio akys 
nukripo i kunigą Matulevičių. Popiežius Be- 
nediktas XV taip pat su tuo sutiko; 1918 m. 
gruodžio 1 d. paskyrė ji Vilniaus vyskupu. 
Tų metų gruodžio 8 d. vyskupas Matulevi- 
čius padarė į Vilniaus katedrą ingresą, ir čia 
pirmas iš vyskupų pasakė kalbą ir lietuviš- 
kai. Sunkus buvo vysk. Matulevičiaus darbas 
su įvairių tautybių žmonėmis vyskupijoje; 
būdavo arba vieni nepatenkinti, arba kiti. 
Taip pat ir besikeičiančios Vilniuje valdžios 
sudarydavo nepakenčiamas gyvenimo sąly- 
gas. Tačiau ir tose sunkiose sąlygose vysku- 
pas Matulevičius buvo nepalaužomas lietuvis. 
1925 m. Lenkijai sudarius su Šv. Sostu kon- 
kordatą, vyskupas Matulevičius nuo Vilniaus 
vysxupo pareigų atsisakė. 

Popiežius Pius XI, vyskupą Malulevičių 
asmeniškai gerai pažinojęs, davė jam arki- 
vyskupo titulą ir paskyrė dar didesniems 


KILNUSIS GANYTOJAS 


darbams — paskyrė jį vizitatorium Lietuvai. 

Silpna sveikata, prieš kurią stojo milži- 
niški darbai ir sunkūs pergyvenimai, išvargi- 
no didiji ir kilnų Lietuvos sūnų. Neilgai sirg- 
damas, 1927 m. sausio mėn. 27 dieną mirė 
Kaune. Ten pat bazilikoje buvo ir palaido- 
tas, o vėliau jo palaikai buvo pervežti į Ma- 
rijampolę. 

Visas arkivyskupo Jurgio Matulevičiaus gy- 
venimas buvo paskirtas Dievui ir Tėvynei. 
Savo kalbose jis tai nekartą pabrėždavo. Jis 
troško, kad ir visas lietuviškas jaunimas tais 
idealais gyventų. Tuos savo troškimus ypa- 
tingai užakcentavo 1925 m. vienos organi- 
zacijos konferencijoj Kaune. „Mielas jauni- 
me, — sako — aukso raidėmis įsirašyk į savo 
širdį tuos šūkius, kurie irašyti į tavo vėliavą: 
„Dievui ir Tėvynei“... Nenurimk, rankų ne- 
nuleisk, dirbk ir krutėk — eik į kaimą ir baž- 
nytkiemi, miestą ir miestelį, spiesk į savo 
organizaciją visus jaunuolius, dalykis su jais ta 


pačia Dievo, Bažnyčios ir Tėvynės meile. 
Tik ši darbą nuveikęs, galėsi atsikvėpti“! 
JSM. 

Ispanijos įvykiai ir tarptautinė politika 


Ispanijos karas dažnai vadinamas yra „nami- 
niu karu“. Bet šis pavadinimas nevisai atitinka 
tikrenybę. Ispanijoje vyksta ne tik naminis, 
bet kartu ir tarptautinis karas. Šalia ispanų, 
kovoja nemaža ir svetimų jėgų, atgabentų iš 
užsienio. Ispanijos teritorijoje rado progos 
susigrumti dvi viena kitai griežtai priešingos 
visuomeniškai ideologinės srovės: nacionaliz- 
mas ir komunizmas. Tos dvi srovės perskyrė 
ispanus į dvi dalis, kurios viena kitai atkreipė 
ginklus ir pradėjo griežtą kovą. Jei Ispani- 
jos karas būtų naminis, šiuo atveju jis ga- 
\ima būtų pavadinti kartu ir ideologiniu karu, 
nes viena pusė kovoja už nacionalistinę tautinę, 
antra už komunistinę idėją. Bet tarp nacio- 
nalizmo ir komunizmo, ypatingai pastaruoju 
aiku, eina kova beveik visame pasaulyje. 
Vienur ji dar silpna, beveik nežymi, kitur 
visai ryški, o kai kur net labai griežta. Kiek- 


BLIUMAS KALBA... 


Vaizdelyje matome Prancūzijos „minist. 
pirm. Leoną Bliumą, sakantį savo labai 


svarbią politinę kalbą. 

viena šių srovių šiokiu ar tokiu būdu sten- 
giasi apimti didesnę pasaulio dalį, veržtis, 
daryti ekspansiją į platesnius kraštus. Todėl 
pasaulis, pagautas vienos ar kitos idėjos, ne- 
gali būti abejingas ir Ispanijos įvykiams. Jis 
ne tik aktyviai seka tų įvykių eigą, bet taip 
pat ir aktingai juose dalyvauja. Su Ispanijos 
komunistais mintimis ir darbais jungiasi kitų 
šalių komunistai, o su nacionalistais užsienio 
nacionalistai. Ispanijos raudoniesiems padeda 
kariauti Sovietų Rusija ir Prancūzija, o na- 
cionalistams Italija ir Vokietija. Sulig pasku- 
tinių žinių Franko kariuomenėje, kurią sudaro 
apie 200 tūkst. žmonių, yra apie 42 tūkst. 
svetimšalių, raudonųjų armijoje, kuri susi- 
deda daugiau, kaip iš 200 tūkst., yra apie 53 
tūkst. svetimšalių. Be to dar valstybės suin- 
teresuotos ir susirūpinusios karo eiga, siun- 
čia ten nemaža karo medžiagos, ginklų ir kitų 
pabūklų. Ispanijos karas milžiniškų nuostolių 
pridarė pačiai Ispanijai, bet nemaža jis atsiėjo 
ir kitoms valstybėms. Bet ar šios valstybės 
įsimaišė į Ispanijos karą vien tik idėjos ve- 
damos? Ne. Šalia idėjos jos turi ir kitų tikslų. 

Gerai žinome, kad pastaruoju laiku val- 
stybių ginklavimasis eina labai smarkiai pir- 
myn. Valstybės, besiginkluodamos, stengiasi 


viena kitą pralenkti. Kiekviena rūpinasi tiek 


pasigaminti ginklų ir įvairių pabūklų, kad, ki- 
lus karui, pakankamai turėtų karo priemonių, 
ir tokiu būdu nereikėtų laukti, prašyti kitų 
valstybių paramos. Tuo tikslu Italija jau nuo 
seniau ginkluojasi. Buvo paskelbusi ir Vokie- 
tija ketverių metų planą —aprūpinti savo armiją 
įvairiom karo priemonėm. Bet to dar maža. 
Dar jos jaučiasi nepakankamai apsiginklavu- 
sios. Tuo tarpu Italijai ir Vokietijai savo ša- 
lies metalų maža. Italija tik apie 139/,, o Vo- 
kietija apie 259/; savo pramonės reikalų gali 
patenkinti savo krašto metalais. Trūkstant 
metalų savo krašte reikia jie importuoti iš 
užsienio. Šviną vokiečiai importavo iš Ispa- 
nijos, Australijos ir Kinijos, vari iš Jungtinių 
Amerikos Valstybių (850%), geležies rudi iš 


Švedijos (43?/,), Prancūzijos (379/4), Ispanijos 


(99/,). Bet, kaip žinome, ypatingai pastaruoju 


aiku Vokietijos santykiai labai įtempti su So- 
vietų Rusija, o šios santykiai geri su Prancū- 
zija. Jeigu kiltų karas tarp Sovietų Rusijos 
ir Vokietijos, ši pastaroji nėra tikra, ar jai 
duotų geležies Prancūzija. Nieko tikra nėra 
ir su Švedija. Tiesa, Švedija gal visuomet su- 
tiktų Vokietijai duoti geležies. Bet pašonėje 
pavojingas kaimynas—Sovietų Rusija. Beveik 
visos Švedijos geležies rūdos kasyklos yra 
Laplandijoje, netoli Sovietų Rusijos sienos. 
Nuo to laiko, kai Vokietija, atsigavus po Di- 
džiojo karo ir Hitlerio vadovaujama pradėjo 
reikšti savo norus „Drang nach Osten“ —verž- 
tis į rytus, kai Vokietija savo politiniams pla- 
nams vykdyti skubiai ėmė kalti ginklus, kai 
tarp Vokietijos ir Sovietų Rusijos pradėjo irti 
santykiai, ši pastaroji apie Murmaniaus mie- 
stą ėmė stiprinti savo lėktuvų bazes. Iš čia 
vis dažniau pradėjo skraidyti sovietų lėktuvai 
apie Laplandiją. Be abejonės, sovietų lėktu- 
vai, kilus karui tarp Vokietijos ir Sov. Rusi- 
jos, pradėtų bombarduoti Švedijos kasyklas 
ir uostus, jeigu ji nenustotų Vokietijai davusi 
geležies. Jeigu Vokietija pirmoji pradėtų karą, 
tai Sov. Rusija kasyklų ir uostų bomborda- 
vimą stengtųsi pateisinti kaipo sankcijų argu- 
mentą. Vokietija kol kas švino ir vario daug 
gauna iš Jungtinių Amerikos Valstybių, Au- 
stralijos ir Kinijos. Bet Vokietijos laivynas 
nėra stiprus. Čia jai gali lengvai pastoti ke- 
lią kitos valstybės, kurių laivynai yra nepa- 
lyginamai stipresni. Bet Vokietija, būdama 
netikra kitose šalyse, stengiasi prasiskinti 
kelią ten, kur galėtų jaustis daug tikriau ir 
kur galėtų patenkinti labai žymią dalį savo 
karo pramonės reikalų. Toks kraštas yra Ispa- 
nija. Geležies, švino ir vario rūdom Ispanija 
yra viena iš turtingiausių šalių. Kilus Ispani- 
jos karui, jau isimaišė Vokietija ir Italija. 
Šiam karui jos negaili aukų. Jos tikisi, kad 
laimėjus karą Frankui, jos turėsiančios jam 
didelės įtakos ir tokiu būdu galėsiančios savo 
pramonės reikalus aprūpinti Ispanijos meta- 
lais. Juo labiau toji įtaka reikalinga vokie- 
čiams ir italams, kadangi ispanų kasyklas 
kontroliuoja anglų kapitalistai. Toji anglų ka- 
pitalo kontrolė Vokietijai ir Italijai politiniu 
atžvilgiu gana pavojinga. Tuo tarpu laimėjus 
karą generolui Frankui, anglų kapitalas būtų pa- 
keistas vokiečių ir italų kapitalu. Tokiu būdu 


vokiečiai ir italai gautų kontroliuoti turtin- 
giausias Europoje geležies, švino ir vario ka- 
syklas. Todėl Vokietija ir Italija kovoja Ispa- 
nijoje ne vien už nacionalizmą, bet taip pat 
ateityje nori pasipelnyti ir medžiaginiu at- 
žvilgiu. Tai gerai supranta ir Sov. Rusija. 
Jeigu ji yra susirūpinusi karo metu vokiečių 
neprileisti prie Laplandijos kasyklų, tai taip 
pat nesigaili ji aukų bei pagalbos Ispanijos 
raudoniesiems, kad vokiečiams ir italams ne- 
patektų turtingos šio krašto kasyklos. 

Šis politiškai ekonominis klausimas taip 
pat buvo viena daugelio priežasčių praė- 
jusiais metais susidaryti Italijos, Vokietijos ir 
Austrijos blokui. Berline ir Vienoje pasirašyti 
protokolai tarp kita ko leidžia Vokietijai nau- 
dotis Austrijos teritorijos keliais, kurie reika- 
lingi yra pasiekti Italiją, o iš čia ir Ispaniją. 
Kam tai reikalinga? Juk Vokielija gali pa- 
siekti Ispaniją jūrų keliu. Ji turi laisvą išė- 
jimą į Šiaurės jūrą, iš kur taip pat netoli 
Ispanija. Bet šis kelias Vokietijai labai neti- 
kras. Kilus karui, įvykus didesnėm kompli- 


Š. m. sausio 30 d. per seimo (Reichstago) 
posėdį Hitleris pasakė ilgą kalbą, apibūdin- 
damas svarbiausius politinius klausimus. 

kacijom, ši kelią kiekvienu momentu gali už- 
daryti Anglija ir Prancuzija. Vokietija, numa- 
tydama, kad ateityje jos susisiekimui su Ispa- 
nija gali atsirasti didelė kliūtis, stengiasi pa- 
tikrinti sau kontinento kelią per Austrijos ir 
Italijos teritorijas. Pasilieka dar viena kliūtis. 
Kaip karo pramonei reikalinga medžiaga per- 
gabenti iš Ispanijos i Italiją. Juk vakarinėje 
Viduržemio jūros dalyje taip pat yra įsisti- 
prinusi Anglija. Ji ir čia galėtų užkirsti kelią. 
Kitos išeities neranda nei Vokietija, nei Ita- 
lija, kaip tik ir joms tvirtintis šioje Vidurže- 
mio jūros dalyje, kad atėjus reikalui galėtų 
pasipriešinti bet kuriai politinei jėgai. Tam 
galėtų gerai patarnauti Ispanijos Balearų sa- 
lynas *), kaipo italų ir vokiečių karo lėktuvų 
bazė. Tuo tikslu italai ir stengiasi gauti iš 
ispanų įvairių nuolaidų Balearų salyne. 

Bet vokiečių ekspansinė politika siekia 
dar toliau. Šiandieną jie norėtų atgauti bent 


*) Ispanijos salos vakarinėje Viduržemio jūros 
dalyje. 

dali to, ka prarado po Didziojo karo. Vokie- 
tija neteko žymios dalies teritorijos ir pra- 
rado visas savo kolonijas. Ji pasijuto labai 
nuskriausta, bet buvo silpna ir turėjo sutikti 
su stipriųjų ir karą laimėjusių valstybių valia. 
Karą laimėjusiom valstybėm laikome Angliją, 
Ameriką, Prancūziją, Japoniją ir Italiją. Bet 
šių dvi pastarosios taikos išdavom buvo ne- 
patenkintos. Japonijai ir Italijai atrodė, kad 
jos permaža laimėjusios. Japonija net buvo 
priversta dalį Tolimuose Rytuose užimtų že- 
mių grąžinti. Tačiau netrukus Japonija savo 
norus dalinai patenkino—paėmė Mandžuriją. 
O perniai ltalija užėmė Abisiniją. Tik viena 
Vokietija šiuo atžvilgiu dar nieko nelaimėjo. 
Bet laimėti jokiu būdu neatsisako, tik laukia 
ir ieško tam tinkamų progų. Tokia proga pa- 
sitaikė, kai ispanų sukilėlių vadai, už paramą 
kovoje su raudonaisiais, pažadėjo atiduoti 
naudotis Ispanijos valdomomis žemėmis 
Maroke. 
St. M. 


(B. d.). 


Pirmasis Anglijos atstovas įteikė Egipto karaliui įgaliojimo raštus. Čia matome atstovą 
su aukštais Egipto valdininkais. 

Lietuvos kaimynė-Latvija 


(Iš ciklo: „Mūsų kelionė po Europą“ ). 


Latvija — nedidelė valstybė, kaip ir visos 
kitos Pabaltės valstybės. Iš viso Latvija uži- 
ma 65 tūkst. kvadratinių kilometrų plotą. 
Gyventojų priskaitoma apie 2 milijonai. 

Geografinė Latvijos padėtis yra labai pa- 
togi, nes plačiu ruožu prieina prie Balti- 
jos jūros. Latvija turi 494 kilm. jūros pa- 
kraščio. Be to, Latvijos jūros pakraštys yra 
daug patogesnis prekybos reikalams. Todėl 
Latvija turi kelius visiškai gerus uostus. 
Svarbiausias uostas yra Ryga, toliau eina 
Liepojus ir Ventspilis. Turėdama gerus uostus 
ir gerus geležinkelius, Latvija daug turi pelno 
už vadinamąjį tranzitą, tai yra už pervežimą 
gretimųjų valstybių prekių. Daugiausia čia 
Latvija patarnauja Sovietų Rusijai. 

Latvijos žemės paviršius yra panašus į Lie- 
tuvos paviršių. Tai maždaug lygumų kraštas, 
nors vietomis pasitaiko didesnių ir mažesnių 
iškilimų. Aukščiausias Latvijos kalnas Gaisin- 
kalnis turi tik 314 mtr. aukštumo. 

Latvija kadaise buvo labai miškingas kraš- 
tas. Bet dabar miškų čia jau yra neperdau- 
giausia. Jie užima tik penktąją dali viso 
valstybės ploto. 

Didžiausia Latvijos upė yra Dauguva, ku- 
rios žiotyse yra Rygos uostas. Antroj vietoj 
pagal didumą eina Gauja. Iš kitų upių pažy- 
mėtinos Lielupė ir Venta. Latvijoj yra apie 
1000 ežerų. 

Visa Latvija susideda iš keturių provincijų, 
kurių vardai yra šitokie: Vidžemė, Kuržemė 
arba Kurlandija, Žemgalė ir Latgalija. 

Latvija yra žemės ūkio šalis. Apie 70°/o 
visų gyventojų verčiasi žemės darbu. Tačiau 
žemė nėra labai derlinga. Todėl latviams tenka 
dažnai duonos gabentis iš svetur. Dalis latvių 
verčiasi pramone, kuri, palyginti, yra gerai 
pastatyta, nors jokių svarbiųjų žemės turtų 
čia nėra. Latvių pramonės svarbiausios šakos 
yra šios: metalų, popierio, stiklinių daiktų 
dirbimas. Žymią vietą latvių pramonėje turi 
cheminių, odinių ir medinių daiktų gamini- 
mas. Pajūryje žmonės verčiasi žvejyba. 

Apskritai imant, Latvijos gyventojai gyvena 
neblogai. Tatai patvirtina faktas, kad vasarą 


latviams trūksta laukuose darbininkų, todėl 
jie gabenasi jų iš kitų kraštų, daugiausia iš 
Lietuvos. Iš mūsų krašto taip pat daug va- 
žiuoja Latvijon vasaros darbams. 

Latvijos gyventojų daugumą sudaro patys 
latviai, lietuvių giminės žmonės. Jų ir kalba 
panaši į lietuvių kalbą. Be latvių yra dar 
rusų, vokiečių, žydų, lietuvių, lenkų ir kitų 
tautybių. Daugiausia latvių yra protestantų— 
liuterių tikybos. Yra tačiau nemaža dalis ir 
katalikų. 

Latviai yra kultūringa tauta. Beraščių 
tenai yra labai maža, ir tai tik senosios kar- 
tos tarpe. Šiaip visi moka skaityti ir rašyti. 
Pradžios ir vidurinių mokyklų skaičius, paly- 
ginus su gyventojų skaičiumi, yra labai dide- 
lis. Savo sostinėje Rygoje latviai turi savo 
universitetą, kuriame studijuoja apie 8 tūkst. 
studentų. 

Didžiausias Latvijos miestas yra Ryga su 
350 tūkstančių gyventojų. Savo didumu Ryga 
užima Pabaltėje ketvirtą vietą po Leningrado, 
Kopenhagos ir Štokholmo. Ryga yra ne tik 
visos latvių pramonės centras, bet yra taip 
pat, kaip valstybės sostinė, ir politinio bei 
kultūrinio gyvenimo centras. 

Kiti didesnieji Latvijos miestai yra šie: 
Daugavpils, Liepojus ir Mintauja, kur rusų 
laikais mokėsi daug lietuvių, kurių daugelis 
užima dabar didesnes ar mažesnes vietas 
lietuvių visuomenėje. 

Latvija yra naujai po Didžiojo karo susi- 
kūrusi valstybė. Naujai susikūrusi, nes praei- 
tyje latviai neturėjo savo valstybės. Todėl 
latviai neturi savo valstybinių tradicijų, ne- 
turi savo valstybės istorijos. Tatai latviai gan 
skaudžiai atjaučia. 

Latvių tauta kentė per ilgus amžius daug 
sunkesnį jungą, negu lietuvių tauta. Latvių 
tautos vergovė prasideda nuo 1700 metų, tai 
yra nuo to laiko, kai latvių gyvenamosna 
žemėsna įsiveržė vokiečiai, vadinamieji kar- 
dininkai. Vokiečiai ten viešpatavo kelis am- 
žius, paskiau latviai pateko Rusijos vergo- 
vėn. Buvo susidariusi tokia padėtis, kad 
latviai turėjo tempti dvigubą jungą: cariškos 

K. C. LIBTUVIS 
Jaunimui 


Ei, jeunime, ei, jaunime, 
Mums ir žemėj šiandien rojus, 
Mums pasaulis visas šypsos, 
Ką gi reiškia mums pavojus? 


Mūsų jėgos neribotos, 


Tad nesnauskim — aušta rytas!... 


Mes pečiais duris išversim, 
"Kur mūs laimė uždaryta. 


Ei, jaunime, ei, jaunime, 

Tik tvirtai statykim kojas 

Ir žygiuokim su dainomis 

Ten, kur laimė mums šypsojas. 


Rusijos ir vokiečių didikų—baronų, kurie su 
caro dvaru mokėjo labai gerai sugyventi. Ta- 
čiau latvių nepajėgta nutautinti. 

Prasidėjus 19-tame šimtmetyje tautų atgi- 
mimo pavasariui, pakilo tautiškai ir latvių 
tauta. Latvių tautinio atgimimo sąjudis buvo 
nukreiptas ne tik prieš Rusiją, bet ir prieš 
vokiečių baronus. 

Kilus Didžiajam karui, latvių tauta vienin- 
gai stojo ginti savo reikalų, nes tada atsirado 
geriausia proga nepriklausomybei atgauti. Bet 
ir nelengva buvo latviams kovoti dėl savo 
nepriklausomybės. 

Prieš karą latvius spaudė rusai. Rusams 
gi pralaimėjus Pabaltėje, Latvija atsirado vo- 
kiečių rankose. Vokiečiams Latvija turėjo 
būti labai geras kąsnis. Mat, vokiečiai manė 
čia įsikurti, kaip pas save namie. Latvija tu- 
rėjo buti vokiečių kolonizacijos vieta. Tuo 
reikalu vokiečiai buvo jau netgi Lietuvos 
Brastoj susitarę su naujais Rusijos šeimynin- 
kais—bolševikais. Pagal Brastos sutartį, Kuršių 
žemė arba Kurlandija draug su Ryga turėjo 
atitekti Vokietijai, Latgalija turėjo priklausyti 
Rusijai, o iš kitų dalių turėjo būti sudaryta 
neva savarankiška valstybė. 

Vokiečių ir rusų planai dėl Latvijos pasi- 
dalinimo sukėlė pasipriešinimą visoje latvių 
tautoje. Latviai patys ryžosi būti savo krašto 
šeirnyninkais. 1917 metais latvių patriotai su- 
daro Tautos Tarybą, kuri, pasiremdama tautų 

apsisprendimo teise,: reikalauja latvių tautai 
nepriklausomybės. 

Kai vokiečiai kiek vėliau užėmė visą Lat- 
viją ir Estiją, Tautos Taryba buvo priversta 
užsidaryti. Bet vis tiek latvių veikėjai neiš- 
sižadėjo savo siekimų. Jie veikė slaptai. 1918 
metais buvo sudaryta Rygoje slapta latvių 
vyriausybė, kuri pasivadino Liaudies Taryba. 
Šios tarybos priešakyj stovėjo dabartinis 
Latvijos prezidentas Karolis Ulmanis. 

Kai 1918 metais lapkričio mėnesi buvo 
pasirašytos vokiečių-prancūzų fronte karo 
paliaubos, latvių Liaudies Taryba pradėjo 
veikti viešai priešakyje su Jonu Čakšte. Ulma- 
niui gi buvo pavesta sudaryti Latvijos vyriau- 
sybė. 1918 metais lapkričio 18 d. paskelbta 
Latvijos nepriklausomybė. 

Tačiau vokiečiai nesitraukė iš Latvijos. 
Vis delsė aiškindamiesi, norį paruošti gyven- 
tojus prieš bolševikų antplūdį. Iš tikrųjų betgi 
vokiečiai turėjo savo tikslus, nes visiškai ir 
nesirengė latviams duoti ginklų. Tiesa, vokie- 
čiai buvo suorganizavę vadinamąją landverą, 
kurią tačiau sudarė vien vokiečiai. Landvera 
buvo sudaryta anaiptol ne Latvijai ginti nuo 
bolševikų, bet vokiečių okupacijos tikslams. 

Tuo pačiu metu ir bolševikai pradėjo grasinti 
Latvijai. Laikinoji Latvijos vyriausybė, ieško- 
dama išeities, buvo priversta kreiptis pagal- 
bos prieš bolševikus pas savo priešus — vo- 


kiečius, įsitvirtinusius Liepojuje. Vokiečių 
vadovybė sutiko padėti latviams, bet parei- 
kalavo, kad Latvijos vyriausybė apdalintų 


žeme tuos vokiečių kareivius, kurie kariaus 
latvių eilėse. Ilgai latvių vyriausybė šitokiam 
reikalavimui priešinosi, bet pagaliau turėjo 
sutikti. 

1919 metų pradžioje latvių padėtis dar 
labiau pablogėjo, kai vokiečių kariuomenės 
vadovybę apėmė atvykes iš Vokietijos gen. 
von der Goltz. Jis, neslėpdamas savo planų, 
tuojau kuo grieščiausiai nusistatė prieš latvius 
ir jų vyriausybę. Latviams buvo uždrausta 
mobilizuotis. Be to, iš Ulmanio vyriausybės 
pareikalauta, kad ji suteiktų visą eile labai 
plačių lengvatų ir privilegijų vokiečių bajo- 
rams, gyvenantiems Latvijoje. Šiuos reikala- 
vimus Latvijos vyriausybė atmetė. Tada gen. 
von der Goltz'as stvėrėsi smurto. 1919 me- 
tais balandžio 16 d. jis įvykdė perversmą ir 


JAPONIJOJE 
NERĄMU 


Nesenai įvykes mini- 
sterių kabineto krizis 
sukrėtė visą Japoniją. 
Mat, prasidėjo arši 
kova tarp parlamento 
ir kariškių, diktatūros 
šalininkų. Čia matome 
Japonijos sostinės To- 
kio gatvę. 


išvaikė Ūlmanio vyriausybę. Po šio įvykio 
vokiečiai sudarė naują latvių vyriausybę, bet 
tokią, kuri buvo vokiečiams palanki. 

Tuo metu, kada Liepojuje latviai derėjosi 
su vokiečiais, Ryga buvo jau bolševikų ran- 
kose. Bolševikai čia tuojau sudarė savo ko- 
munistinę vyriausybę su advokatu Stučka 
priešakyje. Bet neilgai bolševikai Rygoje šilo, 
nes juos netrukus vokiečiai išvarė. Tuo tarpu 
latviai, susidėję su estais, kuriems grėsė vie- 
nodas pavojus, pradėjo pulti vokiečius, kurie 
buvo verčiami vis labiau trauktis. Galop ke- 
lias i Rygą buvo atviras. Dar labiau latvių 
padėtis pagerėjo, kai 1919 m. 3 liepos San- 
tarvės valstybėms pareikalavus, buvo pada- 
rytos paliaubos, o vokiečiai turėjo apleisti 
Latviją. Latvijos vyriausybės priešakyje vėl 
atsistojo Ulmanis. 

Santarvės valstybių verčiami, vokiečiai pa- 
sitraukė iš Latvijos, bet jie savo tikslų neiš- 
sižadėjo. Netrukus vokiečių prikalbėtas pasiro- 
dė Latvijoje Bermontas—Avalovas, kuris neva, 
kaipo baltgvardiečių armijos vadas, ėjo prieš 
bolševikus, bet iš tikrųjų jis buvo vokiečių 
papirktas ir veikė Latvijoje jų naudai. Jis no- 
rėjo ne tik Latviją ir Estiją, bet ir Lietuvą 
užimti Vokietijai. Tačiau ir bermontininkai 
buvo latvių įveikti, kuriuos vėliau lietuviai 
visiškai pribaigė. 


1920 metų pradžioje buvo išvyti iš Latga- 
lijos bolševikai. Tuo būdu, išviję visus prie- 
šus iš savo žemių, latviai susilaukė visiškos 
nepriklausomybės. 

Kaip visom kitom atgavusiom nepriklau- 
somybę tautom, taip ir latviams pirmiausia 
teko susirūpinti tinkamu valstybės suorgani- 
zavimu. Šalia politinių reikalų, teko latviams 
ir krašto ūkio reikalai kitaip pertvarkyti. 
Vienas svarbiausių klausimų buvo žemės re- 
formos klausimas. Latviai ši klausimą iš- 
sprendė taip, kaip jiems buvo geriausia. Nu- 
savino, būtent, visus vokiečių baronų dvarus 
ir išdalijo savanoriams ir šiaip mažažemiams 
ūkininkams. 


Sutvarkę valstybės reikalus, susirūpino 
latviai kultūros reikalais. Tuojau pradėta 
steigti latviškos mokyklos, ėmė taip pat 


augti latvių literatūra ir menas. 

Šiandie latviai turi savo operą Rygoje, 
turi keletą savo teatrų, kurių didžiausias 
ir svarbiausias yra Tautinis Teatras Rygoje. 

Latvių literatūroje galima rasti tokių ra- 
šytojų ir veikalų, kurie prilygsta kitų tautų 
rašytojams ir jų kūriniams. 

Iš vyresniųjų šių dienų 
rašytojų paminėtini: 

Pludonis. Tai tikras tautos dainius, apdai- 
navęs visus latvių tautos vargus. 


latvių literatūros 

Janis Akuraters—audringas poetas ir sce- 
niškų veikalų rašytojas. Aleksandras Grins— 
istorinių romanų rašytojas. Karlis Skalbe — 
apysakų ir novelių rašytojas, kurio kūryboje 
labiausiai juntama latvių tautos dvasia. Janis 
Jaunsudabrinš — naujo ir gyvo stiliaus kūrė- 
jas. Geriausi jo veikalai meilės tragedija 
„Kurti žiedai“ ir trilogija: „Aija“, „Aidas“ 
ir „Žiemą“. Be to, vertingas kūrinys: „Nauja- 
kurys ir velnias“. 

Iš jaunesniųjų minėtini Povils Kozits, Kar- 
lis Zarinš, Adolfs Erss, Ansis Gulbis, K. Eliass 
L. Breikšsni, Janis Mednis, Elza Sterste, Aida 
Niedra, Lucija Zamaič ir kiti. 

Latvių muzikos tėvas yra prof. Juozapas 
Vitolis, gim. 1863 m. Šalia jo, latvių muzikai 
yra daug davę Alfredas Kalninis, Jonas, Jokū- 
bas ir Juozas Mediniai ir A. Ablis. Iš jau- 
nesniųjų muzikų ir kompozitorių pažymėtini: 


Jonas Kalninis, P. Barisonas, Jonas Ivanovas, 
L. Garūta, V. Darzinis, V. Jurevičius, M. Jan- 
sonas ir kiti, 

Latviai labai mėgsta savo dainas. Jie turi 
daugybę chorų. Dažnai rengia dainų šventes. 
Latvių chorai važinėja su dideliu pasisekimu 
ir po užsienius. 

Tarp Latvijos ir Lietuvos, kaip tarp arti- 
miausių kaimynių, yra užsimezgę labai glau- 
dūs ne tik politiniai ir ūkiški, bet ir kultūri- 
niai santykiai. Kultūrinis bendradarbiavimas 
daugiausia reiškiasi literatūros, muzikos ir 
teatro srityse. Latviai yra jau nemaža lietu- 
vių literatūros išsivertę savo kalbon, lietuviai 
gi verčiasi latvių literatūros. Lietuvių daini- 
ninkai, muzikai ir artistai važinėja vaišėsna 
Rygon, latvių gi dainos ir muzikos meninin- 


kai dažnai atvažiuoja Kaunan. 
A. P. 


ŽALEZŽERIS 


(Tąsa) 


Miške 

Susigyveno vaikai drauge būdami, susi- 
draugavo. Dažnai ji jam atrodė per tyli, per 
lėta, o jis jai—per smarkus. Bet ir dėlto jie 
viens nuo kito nesiskyrė. Visą beveik laisvąjį 
laiką praleisdavo jie vis kartu. Žiemą prie 
jos motinos užsidarę kambariuose, vasarą — 
miške ar lauke lakstydami. 

Kada kartą mokytojas pradėjo mokykloje 
barti Onutę, o Jonas tai girdėjo, metė jis 
piktai knygas ant stalo, kad mokytojas, tai 
pastebėjęs, verčiau ant jo supyktų. Bet tas 
ir nepastebėjo. 

Nuo to laiko Jonas iš viso nustojo klau- 
ses geografijos pamokų ir, vietoj to, raši- 
nėjo eilutes. 

Eilutėj vienoj palygino jis save su jaunu 
ereliu, mokytoją priderino prie pilko kranklio. 
Onutę gi aprašė baltu karvelėliu. Erelis pri- 
žadėjo atkeršyti pilkajam krankliui, kaip tik 
Jam sparneliai paugės. Jaunam poetui sužibo 
ašaros akyse berašant tas eiles. Tą valandą 
atrodė jis sau labai dideliu žmogum esąs. 

Grižęs namo įsigijo jis baltą albumėli su 
daugeliu pergameno lapelių. Pirmame lape 

„rias ji atsargiai laikė ir rinko. 


drebiančia ranka rūpestingai jis užrašė savo 
pirmaji eilėrašti. 

Vėliau perėjo jis kiton mokyklon. Čia jis 
vėl tuoj atrado naujų draugų savo viename- 
čių berniukų tarpe. Bet susitikti su Onute 
jau niekas negalėjo sutrukdyti. 

Dabar jis ėmė užrašinėti tas pasakas, ku- 
rios iš daugybės papasakotų Onutei labiau 
buvo patikusios. Užrašant jas atsirasdavo 
noro ir pačiam šį tą pridėti nuo savęs. Tas 
pasakas surašęs atiduodavo jis Onutei, ku- 
Jam buvo 
labai malonu, kai Onutė savo motinai vaka- 
rais jas perskaitydavo. 

Praėjo jau septyneri metai. Jonui reikėjo 
toliau mokintis ir teko iš gimtinio savo mie- 
stelio išvažiuoti. Onutė negalėjo ir nugalvoti, 
kada neteks Jonelis pamatyti. Ji labai nu- 
džiugo vieną dieną sužinojus, kad jis ten, 
ir toli būdamas, jai pasakas, kaip ir visada, ra- 
šinės. Jas jis atsiųsiąs laiškuose, savo motinai 
rašytuose. Bet ji turėsianti jam vėl atgal at- 
rašyti, ar tie pasakojimai jai patikę, ar ne. 

Atsiskyrimo dienos priartėjo jau visai. 
Prieš tai Jonas dar kelias eilutes užrašė 


savo pergamento knygutėn. Onutė to neži- 
mojo, kad ji buvo tos poezijos priežastis, 
kad tai dėl jos baltoj knygutėj eilutės augo 
ir augo taip, kad beveik jau pusė baltų la- 
pelių buvo išrašyta. 

Buvo birželio mėnuo. Kitą dieną jau rei- 
kėjo Jonui išvažiuoti. Todėl norėjo dar nors 
vieną dienelę drauge linksmoj nuotaikoj pra- 
leisti su ja drauge. Kai tik tą dieną buvo 
ruošiama išvyka už miest netoliman miškan 
su didesniu draugu būriu, linksmesnioj drau- 
gystėj. 

Kelionė truko kelias valandas, kol jie, ve- 
žimais važiuodzmi, pasiekė miško pakraštį. 
Tada išsiėmė kiekvienas savo rišulėli su val- 
giu iš vežimo ir nuėjo, nužingsniavo, dainuo- 
dami pėsti mišken. 

Reikėjo pereiti tankus, tamsus aukštųjų 
eglių miškas. Ten buvo vėsu ir prieblandu, 
o žemė visa smulkiais eglių spigliais nuklota. 
Po pusvalandžio kelionės išėjo jie iš eglių 
didžiagirio tamsos gražian, giedrian ažuoly- 
nan. Cia visur buvo šviesu ir žalia, o saulės 
spinduliai, lenktiniaudami vienas su kitu, lan- 
džiojo pro mirgančius lapus ir jaunas šake- 
les. Aikštelėj, kurią supė rateliu, lyg užkeikti 
milžinai, šimtamečiai, apsamanoję ąžuolai, 
jaunuomėnės būrys sustojo. 

Onutės motina atrišė savo rišulėli. Vy- 
resnio amžiaus ponas pasisiūlė būti šeimy- 
ninku. 

— Visi jauni paukštužėliai tupkit čia aplink 
mane“, prabilo ponas, ir klausykit, ką aš 
jums pasakysiu. Pusryčiams kiekvienas jūsų 
gaus du džiovintu pyragaičiu su uogom, nes 
sviestą namie pamiršę palikom. Pyragaičiam 
užsigardžiuot turis kiekvienas pats sau rasti. 
Esame miške, o girioj žiemuogių kiek tik 
nori, aišku, tiems, kurie moka jas rasti. Kas 
nevikrus ir žioplas, tas turės sausą duonytę 
valgyt. Visur taip yra gyvenime. Ar supratot, 
ka sakiau“? 

—„Supratom!“ — sušuko linksmai jaunimas, 

— „Taigi žiūrėkite man“, sako vyresny- 
sis, dar aš nebaigiau kalbėti. Mes vyresnieji, 
nors dar ne seniai, pakankamai jau gyvenime 
prisirūpinom, todėl dabar mes čia pasiliksim 
šitų plačių ąžuolų pavėsyje, skusim bulves, 
kursim ugni ir ruošime pietus. O apie 12 va- 
landą bus ir kiaušiniai išvirti. Todėl jūs, jau- 


AUKŠČIAUSĮAS ŽMOGUS PASAULYJE 


Čia matome Islandijos salos gyventoją, 24 metų 
jaunuolį, kurio ūgis yra 2 metr. 40 cm. Pas mus 
vidutinis žmonių ūgis yra 1 mtr. 70 cm. 


nimas, pusę savo surinktų uogų busite mums 
skolingi. Atnešit, reiškia, ir mums kiek užsi- 
gardžiuoti po pietų. Taigi skriskite į rytus, 
vakarus, į pietus ir visas šalis ir būkite kil- 
nūs ir mandagus“! 

Jaunimas nusikvatojo, įvairiais linksmais 
veideliais žvilgterėjo, mirktelėjo sau ir ponui 
ir Išbėgiojo. 

— „Palaukit!“ — sako dar kartą ponas. „Dar 
tenka pasakyti: kas jau uogų neberas, tas 
kad jau ir neatiduos savo dalies mums, bus 
dovanota. Bet ir tai užsirašykit sau galvon, 
ten už ausies, kas mums nieko neatneš, tai 
ir iš mūsų tiek pat tegaus. Na tai šiai die- 
nai gerų pamokslų užtenka. Jei prie tų pa- 
mokslų dar kiek žiemuogių rasit, tai šią 
dieną linksmai per gyvenimą perkeliausit!“ 

Jaunieji irgi buvo tos pačios nuomonės 
ir porelėmis pasiskirstę rengėsi kelionėn žie- 
muogauti. 

— Eikš, Onute — sako Jonas, — žinau aš, 
kur uogos auga pačios saldžiausios žiemuo- 
gėlės. Neteks tau sausa duonytė valgyt“. 

Onutė surišo žalius savo šiaudinės skri- 
belės kaspinukus pasmakryje ir, nuėmusi nuo 
galvos, užsikabino sau ant rankos. 

„Eikš, matai, ir pintinėlę turim“. 

Tada iėjo jie miško gilumon, toliau vis 
giliau ir giliau. Per balas ėjo, neišbrendamas 
medžius, tankynes, kur visa taip tylu buvo. 
Tik nematomų vanagų riksmas girdėjosi. Vėl 
teko Jonui per tankiausius krūmus keliūtės 
ieškoti; čia šakelę nulauš, ten palenks, čia 
aukštos laibos lazdynų lazdos prastumti 
i šalį, ten žagarai prispausti. 

Tuoj jis išgirdo Onutės balsą, ji bešau- 
kiantį. Atsigrižė. „Joneli“! — sako ji — pa- 
lauk gi ir manęs truputėlį! 

Girdi, šaukia, kur ji ir įsižiūrėt vyras ne- 
gali. Pagaliau pastebėjo su krūmais beko- 
vojančią toli net kažin kur pasilikusią, kad 
vos tik jos galvelytė buvo matyt virš papar- 
tynų. 

Grįžo irišvedė ją per žolių ir šiekštų pin- 
tinę zalion pievelėn, kur sidabro drugeliai- 
peteliškės plasnojo ant mėlynų pavieniui 
augančių girios gėlyčių. Norėjo jis jai skri- 
belę ant galvos uždėti, bet ji užsispyrė ir, tik 
gražiai paprašyta, sutiko užsidėti. 

„Na, bet kur gi tavo, Jonai, tos žiemuo- 
gės“? paklausė ji pagaliau švelniai, sunkiai 
atsidusdama. 

„Matai, Onute, čia gi jos augo. Bet var- 
lės, matyt, mums kelią peršoko, kiaunė, o gal 
ir miško dvasios, nykštukai raudonom koji- 
naitėm ir ilgom barzdom pasiskubėjo ir uo- 
gas nurinko. 

„Taip“ — sako Onutė — „matau ir aš štai 
žiemuogienojus, tiktai be uogų. Tik susimil- 
damas nekalbėk apie dvasias čionai. Eikš 
toliau. Aš dar visai nepavargus. Dar toliau 
paieškokim“. 

Priėjo upelį, kuriuo vanduo, kai krištolas, 
skubėdamas čiurleno. Jonas paėmė Onutę 
ant savo rankų ir pernešė ją per upelį. 
Už upelio buvo vėl miškas. Po valandėlės 
išėjo jiedu iš paūksmės iškirstan lydiman. 

— „Čia tai tikrai turėtų jau žiemuogės 
augti, šitaip gi saldžiai kvepia — prašneko 
Onutė. 

Nukeliavo jie saulėtu lauku, bet uogų vis 
nerado. 

— „Ak“ — sako Jonas — „čia čebrelių, 
ramunėlių ir laukinių erškėčių kvapas“. 

Avietienojai ir alksnių kaip rūtų, kelmas, 
atžalos augo visur, kur tik akys siekia. Čia 
įvairiausių žolelių, rausvų ir melsvų, žiedai 
dengė žemę ir kvapino orą. 

— „Čia taip tylu, tokia vienuma“ — sako 
Onutė — „kažin kur galėtų kiti būti“. 

Grišti Jonas dar ir negalvojo. 

— „Palauk. Iš kurio krašto vėjas“? —sako— 
ir pakėlė ranką viršun. 

Bet ir vėjo nebuvo. 

„Tylėk“ — stabtėli Onytė — „man regis, 
girdėti juos kalbant, ten tolumoj lyg klegesys 
koks pasigirdo. Sušuk, gal atsišauks“?... 

Jonas pridėjo ranką, saują ragan surietęs, 
prie lūpų ir sušuko: „A-u. — Eikšekit čia“! 

„Čia“ jiems atsišaukė. 


— „Jie tenai atsišaukia“! — nudžiugo 
Onutė — ir suplojo katučių delnais. 
— „Ne, tenai tik aidas atsišaukė“ — pa- 


aiškino Jonas. 

Onytė paėmė jį už rankų ir prisiglaudė. 

— „Jonuli. Man baisu“!—sako, žiūrėdama 
baisiai. 

— „Neturėtum bijoti“ — padrąsina Jonas— 
vieni juokai. 

Čia taip giedra, taip gražu. Sėskim ten 
pavėny tarp žolynų, pasilsėsim kiek. Atrasim 
ir draugus, kur jie dings“? 

Onutė atsisėdo po klevu ir dairėsi į visas 
pusės. Jonas sėdėjo kiek toleliau ant kelmo 
prieš ją. 

Saulutė virš jų galvų taip čirškino, kaiti- 
no, regis, buvo net silpna. Pats vidudienio 
ikaitis. Mažos mėlynos, kaip plienas, muse- 
lės, zvimbė, lig gyvos kulkos, aplinkui. Gir- 
dėjosi tylus uodų zvimbimas, visokių negir- 
dėtų paukštelių čirškimas ir čia pat netoliese 
genelio kalenimas. 

— „Ar girdi — sako Onutė — ten skam- 
bina“. 


— „Kur“? 


(B. d. 


TURGAUS DIENĄ 


Kaip visur, taip ir mūsų krašto 
miesteliuose kas savaitė ir daž- 
niau esti turgai. Čia matome 
Švenčionių miesto turgavietę 
— aikštę, Kur suvažiuoja visos 
apylinkės mūsų tautiečiai. 


A RaSISWSUNCETSSSORSURIÑ 


Jaunimo organizacijų 


Kalbėdami apie jaunimo organizacijas Ma- 
žojoj Lietuvoj, turime griežtai skirti du laiko- 
tarpiu, būtent, prieškarinį ir pokarinį laiko- 
tarpį, nes tiek vienas, tiek antras žymiai ski- 
riasi. To skirtumo tenka visų pirma ieškoti 
istoriškose ir politinėse vieno ir antro laiko- 
tarpio sąlygose, pačiame jaunimo judėjime, 
pačiose jaunimo organizacijose ir jų ideolo- 
gijoje. Vienokios sąlygos buvo Mažosios 
Lietuvos priklausomybės laikais, kitokios — 
nepriklausomybės laikais, t. y. po 1923 metų 
sukilimo, kada Maža Lietuva faktiškai buvo 
įjungta į Lietuvos Valstybės kūną. 

Prieškariniai laikai Mažajai Lietuvai, kaip 
ir Didžiajai, buvo sunkūs laikai. Vienur šei- 
mininkavo vokiečiai, kitur rusai, o Didysis 
karas tiek vieną, tiek antrą kraštą gerokai 
nualino.  Sisteminga germanizacijos politika 
M. Lietuvoj slopino bet kokį lietuvišką ju- 
dėjimą, kuriame dalyvavo palyginamai nežy- 
mi lietuviškojo kaimo jaunimo dalis. Tau- 
tinė sąmonė lietuvininkų tarpe buvo migdo- 
ma ne nagaikomis, ne Kražių skerdynėmis, 
ne trėmimais, kalėjimu arba kratomis, kaip 
Didžiojoj Lietuvoj rusų viešpatavimo laikme- 
čiu, bet „kultūringesnėmis“, labiau rafinuoto- 
mis priemonėmis. Vokiečiai buvo įsitikinę, 
kad anksčiau ar vėliau lietuviai išmirs, visai 


TTT 


išnyks. Jie perdaug pasitikėjo įvokiškos mo- 
kyklos, vokiško teismo, vokiškos administra- 
cijos veikimu ir neįvertino M. Lietuvos gy- 
ventojų lietuviško karakterio, pasireiškiančio, 
kad ir, pavyzdžiui, susirinkimuose. Vokiečiai 
tikėjo, kad lietuvininkai yra klusnūs „ciesc- 
riaus padonai“, bet tas jų tikėjimas juos vė- 
liau skaudžiai apvylė. Tad žiūrėta į lietuvius 
kaipo i mirštančią giminę. Stropiai imta ty- 
rinėti „mirštančios giminės“ kalba, folklores, 
tautodailė, papročiai ir t.t. 

Pradėta visu stropumu rankioti visokios 
senienos, kurių ir šiandien gana gausiai ran- 
dame Tilžės, Karaliaučiaus ir Berlyno muzie- 
juose. Tilžėj, butent, Jobubinėj, irengtas net 
atskiras lietuviškas namelis. Ir visa tai buvo 
daroma gana sąžiningai, nebijota vartoti ter- 
mino „lietuvis“, „lietuviškas“ ir panašiai. Iš tų 
tat laikų turime iki šiai dienai visą eile rimtų 
veikalų, pačių vokiečių mokslininkų parašytų. 
Šiandien, žinoma, vokiečiams nebepatinka 
nei anų laikų mokslininkų veikalai, nei lie- 
tuviški eksponatai jų muziejuose ir t. t. 

Šiandien daromi visoki perkrikštijimai: iš 
„Litauische Trachten“ padaroma „Altpreus- 
sische Trachten“, iš lietuviškų vietovardžių 
padaroma „Hitlerhohe“ ir panašiai. Bet visi 
tie perkrikštijimai, kurie turi grynai politinės 

RANDAMONIŲ PETRELIS 
Pas jauną mergelę... 


Pas jauną mergelę 
Bernelis atjojo, 
Prie klėties durelių 
Žirgelis sustojo. 


Pasakyk, mergele, 
Ar mane minėjai, 
Juk aukso žiedelį 
Tau duoti norėjau? 


Aš tave, berneli, 
Visados minėjau, 
Tik tavo žodeliams 
Niekad netikėjau, 


Nes vienaip tu kalbi, 
O kitaip galvoji, 
Kol ir širdužeėlę 
Mano paviliojai. 


Tada, bernužeėli, 
Aš tau įtikėsiu, 
Kada ant rankelių 
Žiedelį uždėsiu! 


tendencijos ir nėra suderinami su istorijos 
duomenimis, vis dėlto negali sugriauti to, ką 
rimti anų laikų vokiečiai mokslininkai, kaip 
antai: Toeppen, Trautmann, Bezzenberger 
ir kiti, yra parašę. Tat su tokiu isitikimu 
ir tikrumu laukdami vokiečiai lietuvių išmi- 
rimo nematė reikalo juos ypatingu būdu 
spausti, varžyti ar persekioti. Jie tuo tarpu 
skubėjo gelbėti lietuviškos kultūros liekanas 
nuo išnykimo, kad civilizuotam pasauliui bent 
kuo turėtų pasigirti. Tokioj „laidotuvių nuo- 
taikoj“ teko veikti pirmiesiems M. Lietuvos 
veikėjams ir lietuviškam jaunimui kaime. 

Tuokart vokiečiai rado galimu leist siųsti 
peticijas pas pati ciesorių, leido lietuviškas 
giesmes ir dainas dainuoti Tilžės dragūnams 
ir panašiai. 

Vilius I, pavyzdžiui, net ašaromis verkė, 
kai lietuvaitės tautiškuose rūbuose iš Prūsų 
M. Lietuvos giesmes Jo Didenybės palociuje 

giedojo, o Viliaus II sūnus, Prinz Albrecht 
von Preussen, Tilžės lietuviškų dragūnų pul- 
ko šefas, net lietuviškai išmoko dragūnams 
padėkoti už gražias ir skambias lietuviškas 
giesmes bei dainas. 

Iš šių kelių pavyzdžių aiškiai matome, 
koks yra skirtumas tarp anų prieškarinių 
ir dabartinių laikų. 

Tačiau ne rožėmis buvo klotas kelias, 
kuriuo teko eiti lietuviškam jaunimui anais 
prieškariniais laikais. Apie nepriklausomybę 
niekas dar nesvajojo. Todėl džiaugtasi, kad 
leista lietuviškai kalbėti, lietuviškai melstis 
ir giesmes giedoti, lietuviškas šventes rengti, 
savą spaudą turėti ir t. t. Iš tų tat laikų 
turime visą eilę jaunimo draugijų, kaip antai 
Kintų „Rūta“, Dobilų „Liepa“ ir kitos, kurios 
iki šiai dienai veikia. Jų veikimas buvo gana 
gyvas, ir kas svarbiausia, grynai lietuviškas. 
Tų laikų jaunimo vadovai ir veikėjai mokėjo 
visą jaunimo judėjimą pastatyti ant tikrai 
lietuviško pamato, tvirtai surišto su senomis 
lietuvių tradicijomis ir papročiais. | su- 
rinkimus ir surinkimininkus, t. y. į religinį 
momentą, teko svarbiausių dėmesi kreipti. 
Kitaip bet koks jaunimo judėjimas nebūtų 
turėjęs nė mažiausio pasisekimo. Todėl šven- 
tės nebuvo rengiamos karčiamose, kaip šian- 
dien, bet dažnai ūkininkų namuose, arba 
specialiose vaidinimų salėse. Tos šventės 
sutraukdavo ne vien daug jaunimo, bet ir se- 
nųjų. Taip, pav., Klaipėdos erdviuose Šaulių 
namuose lietuviškos šventės būdavo gausiai 
lankomos ir žmonių iš provincijos. 


Todėl nebuvo galima šokti ar dainuoti, 
bet reikėjo padoriai žaisti, giedoti ir dorus 
veikalus, daugiausia Vydūno, vaidinti. Jų 
dėka vokiškos šventės su šokiais ir daino- 
mis lietuvninkų nebuvo lankomos, lietuviš- 
kasis kaimo jaunimas nesuvokietėjo ir, be 
to, doriškai išliko sveikas. 


Tokiais keliais vedamas jaunimas jaunųjų 
draugijose rado tą, ko nerado mokykloje, 
būtent: savo motinos kalbą, lietuviškas gies- 
mes, žaidimus ir vaidinimus. Jaunimo vadų 
pašišventimas, ne pinigai, ne vieta, ne karje- 
ra, ir mokėjimas prisitaikinti prie laiko dve- 
sios, žmonių tradicijų ir papročių, buvo daug 
kam sektinu pavyzdžiu. Todėl jei dirbta, tai 


dirbta grynai iš pasišventimo, iš pasiaukoji- 
mo, dažnai su didele rizika. 

Didysis karas praūžė, lyg kokia audra. 
Iš jo griuvėsių prisikėlė tautos pranašų pa- 
žadinta Lietuvos valstybė. Tas faktas, be 
abejo, skatinančiai ir gaivinančiai atsiliepė 
visų pirma į senuosius M. Lietuvos veikėjus, 
kurie per „Aušrą“ padėjo prikelti Lietuva. 
Jie dabar aiškiau ir aiškiau kelia balsą, kad 
reikia pagaliau ir M. Lietuvą atvaduoti... Taip 
ir įvyko. 1923 metų sukilimu M. Lietuva vėl 
buvo ijungta i bendrą Lietuvos kūną. Neu- 
jas istorijos lapas atsivertė M. Lietuvai, ku- 
rią Vytautas Melno ežero sutartimi 1422 m. 
buvo atidavęs vokiečiams, kad savo žirgą 
pagirdytų ne Baltijos, bet Juodųjų jūrų van- 
denyse... 

Tokiu būdu bendrais bruožais susipažinę 
su jaunimo veikimu, jo būdais ir istorinėmis 
bei politinėmis sąlygomis prieškariniais lai- 
kais, pažiūrėkime dabar, kaip veikia šių die- 
nų jaunimas M. Lietuvoj, kokios yra jaunimo 
organizacijos, jų veikimo būdai ir tikslai. 

Šių dienų lietuviškasis M. Lietuvos jauni- 
mas yra susibūręs į šias stambias organize- 
cijas, būtent: į Santarą, J. (1. ratelius, Jau- 
nųjų Sandorą ir šaulius. Šios keturios jau- 
nimo organizacijos, vadovaujamos žymesnių 
vietos lietuvių, yra subūrusios po savo tau- 
tiška vėliava žymią krašto jaunimo dali. Ne- 
mažas jaunųjų nuošimtis. dalyvauja kartu 
keliose organizacijose, kurios veikia ne vie- 
nokiu būdu, bet visos turi vieną bendrą tik- 
slą. Tas galutinis tikslas yra visiškas M. Lie- 
tuvos atlietuvinimas. Be šių keturių jaunimo 
organizacijų reikia dar paminėti dvi, daugiau 
uždaro pabūdžio, riboto veikimo organizaci- 
jos, būtent, klaipėdiškių moksleivių draugija 
„Klaipėdos Aušra“ ir klaipėdiškių studentų 
draugiją „Mažoji Lietuva“. 

Visos aukščiau minėtos organizacijos, bū- 
tent: Santara, J. ü. K., Jaunųjų Sandora 
ir šauliai, yra tautiškai lietuviškos. Kai kas, 
be abejo, paklaus, kodėl tos visos organiza- 
cijos nesudaro vienos stambios, didelės or- 
ganizacijos, siekia to paties tikslo? Juk vie- 
nybėje galybė! Čia atsakyti nesunku, jei ar- 
čiau esi susipažinęs su kraštu, jo praeitimi, 
gyventojais, jų būdu, papročiais ir tradicijo- 
mis. Iš kitos gi pusės taip pat reikia nepa- 


LAIMĖS NUMYLĖTAS 


Jonas Čekauskas (Kaniūkų sodž., Šven- 
čionių apskr.) uolus mūsų laikraščio 
bendradarbis — poetas, kuris skambiais 
savo eilėraščiais džiugina visą mūsų krašto 
jaunimą, laimėjo pirmą mūsų Konkurso 


dovaną — radio aparatą. 
ERA TTT 
miršti vokiečių pažiūros į lietuvišką judėji- 


mą, jų agitaciją ir prasimanymus. Ir išvadoj 
to viso reikia pasakyti, kad tiek Santara, 
tiek J. Q. K., tiek Jaunųjų Sandora, tiek šau- 
liai, Mažajai Lietuvai yra reikalingi, nes vi- 
sos šios organizacijos organiškai yra suau- 
gusios su kraštu, jo praeitimi ir gyventojais. 
Todėl negalima nė vienos iš jų panaikinti, 
arba sujungti į vieną organizaciją. Visos jos 
yra kraštui reikalingos, kaip sveikam žmogui 
dvi kojos ir dvi rankos. Šios organizacijos 
atstovauja skirtingoms kultūrinio, ekonomi- 
nio, tikybinio ir visuomenio gyvenimo sri- 
tims. Taip veikia mūsų tautiečiai jaunuo- 
liai Mažojoj Lietuvoj — Klaipėdos krašte. 
Ir ką gali atlikti kiekviena iš šių organizacijų 
skyrium dirbdama, to negalėtų atlikti viena 
organizacija, kuri apimtų visas gyvenimo 
sritis. 


N. R. 

Lietuvos Valstybės miestai 


Praėjusiame mūsų laikraščio nume- 
ryje buvo rašyta apie Kauno miesto praeiti 
ir trumpai suminėtos jo dabartinės augimo 
ir plėtimosi sąlygos. Dabar pasistenkime 
truputį plačiau susipažinti su Kauno miesto 
įdomybėmis. 


Mokslo ir kultūros įstaigos 


Dabar Kaunas yra Lietuvos Valstybės 
mokslo ir kultūros centras. Mokslo prieša- 
kyje stovi Vytauto Didžiojo universitetas, 
kuris turi apie 150 profesorių, toki pat že- 
mesniojo mokslo personalą ir apie puspenkto 
tūkstančio studentų. Be to, Kaune yra ke- 
liolika specialio pabūdžio aukštesniųjų mo- 
kyklų: Konservatorija, Meno Mokykla, Tech- 
nikos Mokykla ir kit. Jos turi apie 3.000 
klausytojų.  Gimnazijų Kaune yra 14. 

Kaunas taip pat yra ir meno centras. 
Čia yra plačiai žinoma Čiurlionies Meno Ga- 
lerija ir keletas muziejų; čia gyvena patys 
žymiausi Lietuvos menininkai, kurie savo 
kūryba į miesto gyvenimą ineša daug įvai- 
rumo ir dvasinio peno. Jų kūrinių parodos 
visuomet turi didelį pasisekimą. 

Pažymėtina, kad kauniečių dailininkų tarpe 
jau yra pasižymėję ir iš Vilniaus krašto ten 
nuvykę tapytojai, būtent: V. Kairiūkštis, V. Kas- 
ciuška ir B. Macutkevičius. 

Miesto kultūrinį gyvenimą pagyvina pla- 
čiai išsišakojusi spauda. Pav., 1934 m. Kau- 
ne išeidavo 132 periodiniai leidiniai: dienraš- 
čių 15, dukart savaitinių 5, savaitinių — 44. 
Kiti rečiau. Šalia periodinių leidinių, knygų 
ir brošiūrų buvo išleista per metus apie 800 
knygų. Praėjusiais metais vien atskirų kny- 
gų išleista daugiau kaip tūkstantis. 


Organizacijos 


Kaune yra beveik visų Lietuvos Valsty- 
bės organizacijų centrai, kurie vairuoja vi- 
sam tų organizacijų veikimui. Iš srovinių 
organizacijų plačiausiai veikia šios: 

Lietuvių Tautininkų Sąjunga. Jos vyriau- 
sias vadas yra Valstybės Prezidentas Anta- 
nas Smetona, o pirmininku yra ministeris 

pirmininkas J. Tūbelis, generalinis sekreto- 
rius dr. Janavičius. 

Jaunosios Lietuvos Sąjunga — miestų 
ir kaimų tautiškojo jaunimo organizacija. Jai 
vadovauja adv. Grebliauskas. Sąjunga turi 
savo laikraštį „Jaunąją Kartą“. 

Lietuvių Mokytojų Dr. J. Basanavičiaus 
Sąjunga — lietuvių mokytojų tautininkų or- 
ganizacija. Ji turi suorganizavusi vidurinių 
ir pradžios mokyklų mokytojus. Be to dar 
yra Lietuvių Tautininkų Moterų Birutės drau- 
gija, Lietuvių Studentų Korporacija „Neo- 
Lithuanija“, Lietuvaičių Tautininkių Studen- 
čių Korporacija „Filiae Lituaniae“ ir kitos. 

Iš katalikiškųjų organizacijų yra šios: „Pa- 
vasario“ federacija, Ateitininkų federacija, 
Lietuvos Katalikių Moterų Draugija, Šv. Vin- 
cento a Paulio Draugija, Blaivybės Draugija, 
Šv. Kazimiero Draugija, Liet. Katalikų Moky- 
tojų Sąjunga, Šv. Zitos Draugija ir kitos. 
Šios draugijos sudaro vieną bendrą organi- 
zacijų sąjungą — Katalikų veikimo Centrą. 
Iš kitų organizacijų dar turime galimybės 
pažymėti šias: Užsienių Lietuviams Remti 
Draugija, Lietuvos Vakarų Sąjunga, Lietuvos 
Šaulių Sąjungą, Lietuvos Skautų Sąjunga, 
Lietuvos Aero Klūbas, Lietuvos Verslininkų 
Sąjunga ir visa eilė kitų. 

Šių visų organizacijų vadovybės yra Kau- 
ne. Iš ten i visą kraštą eina įsakymai, palie- 
pimai, nurodymai, žodžiu, judinama, keliama, 
šviečiama ir kultūrinama viso krašto lietuviš- 
koji visuomenė. 


Prekybos ir pramonės įstaigos 


Kauno miesto ekonomini gyvenimą pa- 


laiko prekybos ir pramonės įstaigos. Iš jų 
žymiausios yra šios: „Maistas“, „Pienocen- 
tras“, „Lietukis“ ir „Pažanga“. „Maistas“ — 


akcinė bendrovė. Ji perka, gamina ir parduo- 
da įvairiausios mėsos produktus. Savo di- 
dumu ir reikšmingumu viso krašto ūkiui ji 
yra beveik svarbiausia Lietuvos ūkio įmonė. 
„Pienocentras“ — perka, perdirba ir parduoda 
pieno produktus. „Parama“ — duonos kepimo 
ir pardavimo bendrovė. 
Jurėnas, 


SPAUSDINTO ŽODŽIO 
SSE. Men B AA 


Gausus susipratusio jaunimo 
būrys — uolesnieji Driškunu 
ir Kaniūkų sodžių (Dūkšto vals., 
Švenčionių apskr.) lietuviškos 
skaityklos lankytojai. 


Šis 


ir užkariaudami necivilizuotus kraštus, pri- 
metė jiems svająją kultūrą, bet pasisavino 
ir kai kuriuos jų papročius. Gana suminėti 
tabako rūkymas ar opijumo vartojimas. 
Naudinga yra susipažinti su rūkymu, kada 


jis yra plačiai paplitęs įvairiausiuose kraš- 
tuose. 
Paklausus, — kada žmogus pradėjo ru- 


kyti — tikslaus atsakymo negalima duoti. 
Viena yra tikra, kad europietis susipažino 
su tabaka tiktai 1492 metais. 

Tais metais, du Kolumbo pasiuntiniai, 
tirdami Kubos salą, pamatė žmones, kurie 
kažką laikydami burnose degino ir maloniai 
pro burną ir nosį leido dūmus. Darė tai 
save tenkindami. Vartojamą deginti žolę va- 
dino „tabaku“. 

Keliaunininkai, svajotojai, ypatingų nuoty- 
kių ieškotojai ir jūrininkai, pasisavino rūky- 
mo paprotį ir išplėtė ji visame pasaulyje. 

XVI amžiaus pradžioje susidarė opozicija 
prieš rūkymą. Garsus Indijos skriaudų ginė- 
jas, ispanas Las Casas, smarkiai varė akciją 
prieš rūkymą. 

Tačiau savo misijoj nerado pritarimo. 
Patsai sako: — kada juos baru, atsako negali 
gyventi be fo; nežinau ir nematau tame pa- 
sitenkinimo ir džiaugsmo.  Negelbėjo Las 


tas apie tabaką 


„Baltieji“— tai yra europiečiai, užimdami 


Caso ir kitų geradarių šauksmai, — jau gale 
XVI amžiaus tabakas yra žinomas visoje Eu- 
ropoje. 


Azijoje, pirmoje pusėje XVII amž., nešziu- 
rint didelių bausmių, kurias valdžia taikė 
rūkočiams ir tabako platintojams, rūkymas 
plito nelyginant maliarija. 

Daugelyje valstybių, pav., Turkijoje, Japoni- 
joje, Kinijoje, Persijoje už viešą rūkymą rišda- 
vo kaltininką gatvėje prie tvoros, mušdavo mik- 
liomis vytimis, atpiaudavo nosį ir net mir- 
timi bausdavo. 

Nieko negelbėjo draudimai, taikomos re- 
presijos — rūkočiai nugalėjo. 

Tą žmonių norą rūkyti sumanė išnaudoti 
valstybės ir pradėjo dėti tabakui didelius 
mokeščius. Tiksliau, ėmė monopolizuoti ta- 
baką, kas davė ir duoda valstybei didelį 
pelną. Dabar beveik visose valstybėse taba- 
kas yra monopolizuotas. 

Pasaulinis metinis takako sunaudojimas 
sudaro du bilijonus (2,000,000,000) ką. 

Indėnai tabaką vartojo įvairiose formose, 
rūkė cigarus, pypkes arba uostė sutrintą ta- 
baką. 

Baltieji pradžioje priėmė tik du pirmuo- 
sius būdus. „Niuksėjimas“ paplito vėliau 
ir ilgus metus laikomas buvo kaip kažkas gar- 
binga, elegantiška... 

Pirmoji cigarų fabrika pradėjo veikti 
1788 m. Hamburge (Vokietijoj). 

Vėlyviausia rūkymo forma yra paperosai. 
Paperosus išrado vienas Egipto kareivis 
1832 m. Traukiant pypkę užsirūkyti, iškrito 
jam iš rankų pypkė ir sudužo. Nabagas karei- 
vis, nekantraudamas, kol įsigys naują pypkę, 
susisuko tabako žiūpsni i popierinį ir užtrau- 
kė „gaivinančio“ dūmo. 

Tokiu būdu atsirado pirmasis paparosas. 
Kelioliką metų vėliau, graikai smarkiai ėmė 
produkuoti paperosus. 

Tokia maždaug yra tabako istorija. Da- 
bar pažiūrėkime, kokia yra jo sudėtis ir kaip 
veikia. 

Tabako svarbiausia sudėtimi yra nikotina. 
Nikotina kelia žmogui ūpą ir todėl išsivystė 
jo vartojimas. 

Iš dūmų, nikotinos 10—15 nuošimčių pa- 


tenka į plaučius, o čia į kraują. Seilėse iš- 
tirpsta jos 2—5 nuošimčiai. Burnos eilėse, 
ištirpusioji nikotina patenka i pilvą. Pilvo 


liaukos praleidžia ją i kraują. 

Nikotina smegenyse atranda patogiausią 
dirvą plėtotis. 

Pradžioje žmogaus kūnas nikotinai yra 
atsparus. „Menkas“ rūkočius kosti ir čiaudė- 
ja. Vėliau organizmas nikotiną priima. Plau- 
čių ir pilvo sienelės pasidengia atsparia ni- 
kotinui plėvele. 


rwx 


PA 


Seniausias ir pigiausis mūsų krašto „fabrikas“—van- 
deninis malūnas. Tokių malūnų :Vilniaus-krašte ir net 
Vilniaus priemiestyje yra nemaža. 

Švarioji nikotina yra bespalvė ir turi aly- 
vos skyščio pavydalą. Kvapą turi gan nema-, 
lonų, aštrų ir erzinantį. Tirpsta vandenyje 
alkoholy ir etere. Yra tai smarkus nuodas 
nervams. Suvartojus didesnį nikotino kieki, 
galima nueiti net į kapus. 

Rūkymas turi daug priešų, bet dar dau- 
giau pasekėju. 

lrodymui pakanka tik vieno pavyzdžio. 
Lenkijai tabako monopolis 1933 m. perdirbo 
17.396 tonus žaliavos. Tabako plantacijos 
užėmė 4.200 ha geriausios žemės. Iš užru- 
bežio parsigabeno 11.615 tonų tabako (ge- 
resnė rūšis) už 22 mil. auks. 


Suruko per metus 32 mil. cigarų ir 8.216 
mil. paperosų, iš kur kiekvienam Lenkijos 
gyventojui per metus priklauso 247 pape- 
rosai. 


Rukočiams daromi du užmetimai: ekono- 
minis ir sveikatos. 

Visų pirma rūkočiai naikina tuščiam du- 
mui paskutinį skatikas- Ar negeriau būtų, 
kad ir neturtingas ūkininkas nupirktų žmonai 
atitinkamą baltą skarelę, negu išleidžia auksi- 
ną karčiam dūmui? 

Sveikatos atžvilgiu rūkymas silpnina or- 
ganizmo veikimą, ruošia ligcms: plėstis 
palankias sąlygas, kaip akių nusilpnėjimui, 
džiovos vystimuisi (ypatingai pas tuos, kurie 
menkai maitinasi) valios nusilpnėjimui. 

Ištirta, kad rūkymas per 25 kartus per die- 
ną, priveda prie chroniško nusinuodijimo, 
kuris pasireiškia nervų iškrykimu. Širdis 
ir kraujo latakai yra nikotinos naikinami, ką 
matome iš nereguliariško pulso mušimo, 
kraujo susispyrimo — tai sklerozos žymė 
arba gyslų suakmenėjimas. 

Reikia pripažinti, kad rūkymas, kuris lai- 
komas vargingo rūkočiaus gyvenimo saldytoju 
atneša žmogui didelę skriaudą. 

Lietuviškas mūsų krašto jaunimas, gyven- 
damas sunkiose sąlygose, neturėdamas kur 
lengvai uždirbti skatiko, neprivalėtų jo leisti 
dūmais, ypač tada, kai skatiko stinga kitiems 
reikalams. Rūkymas juk nedaro žmogui, o 
ypač jaunuoliui, jokios garbės, o tik parodo 
to Žmogaus valios silpnumą. 


Varnas. 


Šviesos kelio beieškant 


Vienas graikų mokslininkų centras buvo 
Mažojoj Azijoje (joniečių mokykla), o kitas 
Pietinėj Italijoj, kur buvo italų Elėas miestas 
(elėatų mokykla). 

Prisimename, kad joniečių mokyklos atsto- 
vai stengėsi įrodyti, jog visi daiktai atsirado 
iš vieno elemento: vandens, oro, ugnies ir t.t. 
judėjimo keliu. Elėatų mokyklos atstovai 
priėjo kitų išvadų. Tvirtino, kad pasaulyje 
nėra judėjimo. Kai matome žmogų einant, 
arba vežimu važiuojant, tai tikrovėje nei jis 
eina, nei jis važiuoja; mums tiktai šitaip at- 
rodo, nes mūsų pojučiai (akys, ausys) mus 
apgaudinėja. 

Žymiausias elėatų mokyklas atstovas buvo 
Parmenidas, kuris gyveno apie 500 m. prieš 
Kristų. Apie ji nekalbėsime. Geriau pakalbė- 
sime apie jo mokini Zenoną, kuris savo filo- 
zofiškais išvedžiojimais yra labai įdomus. 

Zenonas gyveno apie 490 — 430 m. prieš 
Kristų. Tai buvo žmogus, kuris su visais la- 
bai mėgo ginčytis. Mat, buvo filozofas. Ta- 
čiau atrodo, kad mažiau jam rūpėjo surasti 
naujų tiesų, kiek ginti savo tiesas, savo pa- 
žiūras. Ką įsikalė galvon, nuo to lengvai ne- 
atsisakė. 

Pažiūrėkime gi, kokios jo pažiūros ir jo 
teorijos. 

Kaip kiti elėatai, taip ir jis tvirtino, kad 
pasaulyje jokio judėjimo nėra; yra tiktai 
daiktų pastovumas. Savo tvirtinimus įrodo 
keliais pavyzdžiais, būtent: 

1) Daiktas, kuris juda ir per tam tikrą 
laiką turi padaryti tam tikrą kelią, pirmiausia 
turi perbėgti pusę to kelio, o prieš tai dar 
pusę tos pusės ir tt. iki mažiausios kelio 
dalelytės, iki begalybės. Koks kelias bebūtų, 
ilgesnis ar trumpesnis, visvien susidaro iš 
begalinio skaičiaus taškų (punktų). Taigi, daik- 
tas turi perbėgti begalinį skaičių taškų ne 
begaliniu, bet apribotu laiku, kas yra nega- 
lima. Todėl judėjimo negali būti. ` 


Tik, lietuvi, nesnausk ir tikėti šventai, 

Jog kovos už tiesą būt bergždžios negali. 
Jei iš brolių kuris jau užinigo kietai, 

Tai neduok jam miegoti-pabudink snaudulį! 


2) Greičiausias graikų bėgikas Achilas jo- 
kiu būdu nepavys vėžlio, nors šis vos ne vos 
eina. Kodėl? Todėl, kad kol Achilas pribėgs 
prie vėžlio, turės perbėgti begalinį skaičių 
punktų; o tuo pačiu laiku ir vėžlys padarys 
begalini skaičių punktų, todėl Achilas jo ir 
nepavys. O jeigu nepavys, tai nėra ir judėjimo. 

3) Paleistas šūvis visai nejuda, bet laikosi 
ore. lrodymas labai prastas. Yra tam tikras 
laiko momentas, mažutytė laiko dalelytė, kai 
šūvis padaro labai nežymų kelią, beveik jo- 
kio kelio. Kadangi laikas, per kuri šūvis per- 
bėga tam tikrą kelią, susidaro iš momentų. 
todėl ir šiuo laiku šūvis nepadaro jokio kelio, 
nes kokios yra daikto dalys, tokia yra ir da- 
lių visuma. Iš to išeina, kad šūvis nejuda, bet 
laikosi ore. 

Dar lengviau įrodyti, kad mūsų pojučiai 
mus apgauna šitokiu būdu. Vienas grūdelis, 
mestas žemėn, neduoda jokio garso. Bet jei 
paimsime visą maišą grūdų ir papilsime že- 
mėn, gausime garsą. Tikrovėje ir visas mai- 
šas grūdų neturėtų duoti garso, nes susidaro 
iš paskirų grūdelių, kurie garso neduoda. 
Jeigu tad mums atrodo, kad maišas grūdų 
duoda garsą, tai netiesa, mūsų ausys mus 
apgavo. 

Iš panašių tvirtinimų vėliau atsirado visas 
mokslas (sofistika). Vienas plačiausiai žino: 
mas sofistų tvirtinimas yra toks: 


— Ko nepametei, tą turi. Taip? 

— Taip. 

— Nepametei ragų, todėl turi ragus. 

Mūsų akimis žiūrint šitokie mokslai atrodo 
esą juokingi, tačiau tikrovėje ir jie turėjo 
didelės reikšmės. Zenonas pakišo mintį: kas 
yra laikas, erdvė, judėjimas, vieneto (visumos) 
santykis su jo dalimis ir t.t. O sofistų tvirti- 
nimus mūsų gimnazistai ir dabar tebekala, 
besimokydami logikos. 


Vilnietis, 


Tik, lietuvi, būk pilnas gražiausių vilčių. 
Nebijok vargų, nei didžiausių kančių!... 
Idealai ir siekiai juk žinomi tau... 

Tad darbuokis dėl jų vis daugiau ir karščiau!... 

DĖL PASIšNEKĖJIMO 


— Ar esi skaitęs „Jaunimo Draugo“ ke- 
tvirtame numeryje įdėtą pasikalbėjimą? 

— Skaičiau. 

— lr ką tu į tai pasakysi? 

— Blogai, labai blogai! Žemutis visu frontu 
sukilo prieš balkono respubliką. Reikia orga- 
nizuotis ir tai neatidėliojant. Turime išsirinkti 
vadovybę, kuri sutvarkytų mūsų vidaus bė- 
gamuosius reikalus. Nes jeigu greitu laiku to 
nepadarysime, bus blogai. Pasinaudodami 
mūsų vidujine netvarka, užmes mums tira- 
nišką valdžią arba ištrems iš balkono. O tada, 
sudiev, mūsų brangioji respublika. 

— Na, žinoma, ir susiorganizuosime. Bet 
gal tu man pasakytum, iš kur išsiveržia anų 
revoliucinių pradų šaltinis? Man stačiai gal- 
voje netelpa, iš kur jie igavo drąsos prieš 
mus sukilti? 

— Bet užtat mano galvoje telpa. Manau, 
tu gerai atmeni vieną vakarą, kai buvo vai- 
dinama „Išmakė“. Kada tik atsimenu tą „Iš- 
makė“, kraujas ima kunkuliuoti mano gyslose 
ir paraustu iš pykčio, kaip kalakutas. Juk ir 
tuomet beširdiškai buvo pajuokti mūsų res- 
publikos piliečiai. 

Kol dar šaipėsi iš mūsų, kad nenorime 
skaičiuoti žmogaus griaučių (nors ir tiesa), 
nesimokome garbingos lotynų kalbos, kuria, 
pasak šios kalbos mėgėjų tvirtinimą, danguje 
kalba angelai, o žemėje groja vargonai, — 
buvo pakenčiama. Bet kada įlindo ir sporto 
sritin, tai ir visiškai nusivažiavo. 

Jų parodytas sportininko tipas buvo tikras 
svajonių lepšis, o ne musu laikų boksininkas. 
Užtektų jam nors kartą ateiti į mūsų bokso 
treningą ir pasižiūrėt, kaip S—d—i—i—s su 

K—s—e—i—m boksuojas, o įsitikintų, kad 
mes tai oho ho! 

Žodžiu, tuomet nesurado mumyse nė vieno 
balto siūlelio. Išėjome juodesni už italų nu- 
kariautus abisinus. O mes, užuot išvilpę, 
„Išmake“ boksininką, pasitenkinome mažučiu 
triukšmeliu, kuri maža kas ir begirdėjo. Na, 
žinoma, jiems to ir tereikėjo. Pamatę mūsų 
silpnumą, štai ir pakėlė galvas. 

Aš esu įsitikinęs, kad čia ir guli pakastas 
šuva. Ar ne tiesa? 

— Taip. Tu sakai teisybę. Aš pats atmenu. 
Parėjęs namo mokiausi visą valandą švilpti, 
kad kitą kartą galėčiau savo kritiką pade- 
monstruoti. Panašiai darė ir kiti, bet per vė- 
lai susipratome. 

— O žinai, kodėl jie „Painiavą“ pastatė? 

— Manau, taip jiems išėjo. 

— Kas tau! Matau tavo galvos ir šalčiai 
dar neatvėsino. 

Statydami „Painiavą“, jie norėjo jau ir 
taip gerundiumais, gerundivais ir trigonome- 
trinėmis formulėmis išvargintas mūsų respub- 
likos žmonių galvas apipainioti. Na, žinoma, 
iš dalies tai jiem ir nusisekė. 

Mes, matydami taip juos besipainiojant, 
pakilome superbijon. Ir buvo dėl ko, nes pai- 
niojosi ne tik patys artistai, bet ir dekora- 
cijos. 

— Žinai, ir aš mačiau, kaip šlaistėsi de- 
šinioji sienos pusė. 

— Kas to nematė. Bet duok man užbaigti 
kalbą. 

Pakilę superbijon, ėmėme kelti ovacijas. 
Bet kas svarbiausia, kad visa tai darėme ne- 
organizuoti ir parodėme musu vidaus ne- 
tvarką. Jie, žinoma, tuo pasinaudodami, vie- 
šai prieš mus ir sukilo. Sukilimo priešakyje 
atsistojo Žemutis. Štai, prie ko privedė mus 


mūsų netvarka. Sukilo ne tik galiūnai, bet ir 
žemučiai. O, dabar mūsų respublikos dienos 
jau suskaitytos... 

— Klausyk! Nebūk nusiminęs. 
nepražuvome. Reikia tik štai kas padaryti: 

1) Kuo greičiausiai sušaukti balkono res- 
publikos piliečių atstovų seimą, kuris išsprę- 
stų mūsų vidujinės santvarkos reikalus. 

2) Viešai pasmerkti Žemučio kalbą, nes 
jis perdaug pavartojo hiperbolių. 

Tuomet jis įsitikins, kad su mūsų respu- 
blika dar nėra taip blogai. Galėtų būti daug... 
blogiau, jeigu mūsų respublikos piliečiai pa- 
sektų moderniškus šių dienų teatrų žiūrovus. 

— Bet ką mes padarysime su pačiu Že- 
mučiu? 

— Stop! Aš jau žinau! Poną Žemuti ir jo 
pasikalbėjimo draugą, kaip asmenis, gresian- 
čius viešam Balkono respublikos ramumui ir 
saugumui, iš Balkono respublikos ribų, jeigu 
ten paklius, ištrėmti stačiai apačion. 

Žiežuliavotis. 

Red. pastaba. Šį gerbiamojo Žežuliavočio 
ir jo draugo pasikalbėjimą dedame tam, kad 
jie išsikalbėtų. Bet dėl jų pasikalbėjimo da- 
romų gerbiamajam Žemučiui priekaištų mes 
gerbiamajam Žiežuliavočiui ir jo draugui tu- 
rime prikišti, kad jie mūsų gerbiamąji Že- 
mutį ir jo draugą kaltina ir dar grasina iš- 
trėmimu be pamato, nes prieš juos ir jų 
„Balkono respubliką“ „pasišnekėjime“ nebuvo 
nė vieno blogo žodelio. Juk gi buvo pabrėžia- 
ma, kad balkone tyla buvusi didžiausia, re- 
kordiška! 


TRUPINIAI 


Dabartinis Anglijos karalius Jurgis VI prieš 
keliolika metų mokėsi jūrininkų mokykloje. 
Kartą jis turėjo išspręsti vieną uždavini — 
mokyklos laivui esant toli nuo jūros krantų, 
jis turėjo tiksliai apskaičiuoti, kurioje jūros 
vietoj tas laivas yra. Karalaitis laivą sulaikė 
ir stropiai apskaičiavo. Laivo kapitonas, pa- 
matęs išspręstą uždavinį, atsistojo prieš ka- 
ralaitį ir sako: 

Jūsų Didenybe, prašau nusiimti kepurę! 

— Kodėl? — nustebęs paklausė karalaitis. 

— Jeigu pasiremiant jūsų išspręstu už- 


Dar mes 


daviniu jums tikėti, o netikėti aš negaliu, tai 
dabar mūsų laivas yra ne jūroje, bet vienoje 
Londono bažnyčioje... 


— Ponas gydytojau, sakykit, kodėl mano 
nosis visuomet pamėlynavusi ? 

— Todėl, kad, rodos, sušalęs esi. 

— Ne, aš nesušalęs. 

— Gal viduriai nesveiki? 

— “Sveiki 

— Gal kas sudaužė? 

— Ne. 

— O gal degtinę geri? 

= ia pra 


Vienoje salėje viena moteris skaito pas- 
kaitą apie moterų teises. Prelegentė išskai- 
čiuoja visus moterų nuopelnus, padarytus 
žmonijos labui ir baigdama sušunka pakeltu 
balsu: 

— Prašau pasakyti, kur būtų vyrai, jeigu 
ne mes?! 

Salėje tyla. 

— Dar kartą klausiu, atsakykite man, kur 
būtų vyrai, jeigu ne mes?! 

— Rojuje,—atsako tylus vieno vyro balsas. 


Operos artistas: 
— Mano visas turtas gerklėje. 
— Ir mano gerklėje, — pridurė girtuoklis. 


Valgykloje svetys valgo kietą gabalą mė- 
sos. Kelnerio paklaustas, ar jau atnešti alaus, 
atsako: 

— Palauk, mano mielas, pirmiau darbas, 
paskui malonumas. 


Girtas, atsirėmęs į tvorą, murma: 

— Galas žino! Kai einu šalia karčiamos, 
išeinu, tai negaliu atsipirti, o kai iš karčia- 
mos išeinu, tai ir nenorėdamas turiu į ką 
nors atsispirti... 


Sodietė prie kasos gelžkelio stotyje: 

— Prašau duoti trečios klasės bilietą. 

— O kur važiuoji? — klausia kasininkas. 

— O kas tau darbo, kur aš važiuoju. 
Žiūrėkite, kaip jis viską nori sužinoti — pik- 
tai atsikerta sodietė. 

PIRMA LIETUVISŠKA KNYGA 


Seniausia lietuviška spausdinta knyga, kuri 
yra išlikusi iki mūsų dienų, yra Martyno Maž- 
vydo katekizmas „Catechismusa prasty Szadei“. 
Šita knyga buvo išleista 1547 metais. Taigi, 
šiemet nuo jos išleidimo sueina lygiai 390 
metų. Be šios knygos Martynas Mažvydas yra 
parašęs ir kitų tikybinių raštų, kurie užpildo 
mūsų evangeliškosios tautos dalies religinės isto- 
rijos 1547—1570 m. tarpą. Martynas Mažvydas 
yra ir išvertęs giesmę „Te Deum laudamus“ 
1559 m. — „Formą Chrikštimą“, tarp 1566 — 
1570 m. išėjo jo pirmas lietuviškas giesmynas 
„Gesmes Chriksczoniskas“ ir parašė „Paraph- 
rasi permanitiną“, kurio išleidimo metų iki 
šiol dar nepavyko nustatyti. Tokiu būdu Mar- 
tynas Mažvydas yra ne tik pirmas iki šiol mums 
žinomas lietuvių tikybinių raštų rašytojas, bet 
ir vienas pačių gabiausių ir gausingiausių mūsų 
seniausios tikybinės literatūros kūrėjų. 


Dausiausiai žinių apie Martyną Mažvydą 
yra užsilikę vokiečių šaltiniuose. Tai turėjo 
būti be galo taurios sielos ir didelio išsilavini- 
mo vyras, jei 1546 m. Prūsijos hercogas Al- 
brechtas parašė jam raštą, kviesdamas į ką tik 
jo įsteigtą Karaliaučiaus universitetą semtis 
šviesos. Karaliaučiaus universitetas tegyvavo 
dar tik antrus metus, jis buvo įsteigtas 1544 
metais. Iš tikrųjų, Mažvydas studijavo Kara- 
liaučiuje. Jo studijų išlaidas apmokėjo patsai 
Albrechtas. 1547 m. Mažvydas jau įsigijo ba- 
kalaureato laipsnį. Tarp 8 kandidatų jis buvo 
šeštoje vietoje. Vėliau jis buvo Ragainės ku- 
nigas. Mirė 1562 metais. Taigi tekunisavo tik 
14 metų. 


Siandien mokslas dar nėra visai tiksliai iš- 
sprendęs klausimo, kur yra buvusi Mažvydo 
tėviškė. Kad jis buvo tikras lietuvis, apie tai 
jokių abejojimų nėra. Dėl jo kilmės lieka 
abejojimų. Vokiečių kalbininkas Schleicheris 
spėja Mažvydą kilus iš Mažosios Lietuvos, dr. 
Gerulis linkęs manyti jį kilus iš Didžiosios 
Lietuvos. Spręsdamas iš Vilento pasakymo 
apie Mažvydą „frater patruelis“, jis mano jį 
buvus žemaičių bajorų kilmės. Be to, Mažvy- 

Jei 


do raštų kalboje yra nemaža polonizmų. 
jis būtų kilęs iš Mažosios Lietuvos, tai būtų 


daugiau buvę germanizmų. Bet visi tie spė- 
liojimai Mažvydo kilmės klausimo neišspren- 
džia. 

Iš kur Mažvydas būtų kilęs, vistiek jo raštų 
reikšmė mūsų tautos kultūrai visada pasiliks 
labai didelė. Jis yra pirmas mūsų gramatikos 
autorius su savo „Pygus ir trumpas mokslas 
skaityti ir raschity“. Tiesa, tas jo skaitymo 
ir rašymo mokslas yra labai primityvus, bet 
vis dėlto jau tada buvo padėtas mūsų rašto 
kalbos pagrindas. Apie Martyną Mažvydą yra 
jau nemaža literatūros, deja, daugiausiai sve- 
timtaučių rašytos. O tačiau Martynas Mažvy- 
das turėtų dominti ir mus ne vienu, bet dau- 
geliu atžvilgiu: kaip pirmasis mūsų kalbos gra- 
matikos kūrėjas, tikybinių giesmių rašytojas 
ir mūsų kultūros kūrėjas. 


KARALIAUS JURGIO Vi TURTAI 


Naujasis Anglijos karalius Jurgis VI iš savo 
tėvo nepaveldėjo nieko. Karaliaus turtus pa- 
veldi paprastai sosto įpėdinis. Jurgis VI tik 
perėmė tai, ką buvo paveldėjęs prieš atsisaky- 
damas nuo sosto jo brolis Eduardas VIII. 

Anglijos karalius yra stambiausias savo 
krašto dvarininkas. Nuo 1760 m. kiekvienas 
Anglijos valdovas perleidžia pajamas iš savo 
turtų valstybei. Už tai valstybė moka valdo- 
vui iki gyvos galvos algą. Tačiau patys mo- 
narcho turtai priklauso karaliui, o jam mirus, 
po 6 mėnesių juos paveldi sosto įpėdinis, 
Iš karaliaus turtų valstybė turi 1.200.000 sv. 
sterl., t. y. dabartiniu kursu apie 36 milijonus 
auks. pajamų per metus. 

Jam priklauso milžiniški žemės plotai pa- 
čiame Londone. Ant jo žemės stovi daugybė 
svarbių rūmų, kaip: Londono karališkoji opera, 
„Carlton“ viešbutis, „Holborn“ restoranas, „Pall 
Mall”, „Criterion“ rūmų blokas, „Piccadily“ cir- 
kas— pastarasis vienas duoda per metus 8.000 
svarų sterl. pajamų. Jam priklauso ir visa Re- 
gentstreto gatvės žemė, duodanti 315.000 sv. 
sterl. per metus pajamų. Didelius žemės plo- 
tus jis turi Londono šiaurinėje dalyje, Viso 


karaliui priklauso 319.000 akrų žemės. Dar 
jam priklauso Valios mineralų teisės, Skotijos 
lašišų žvejyba, didžiuliai Deano miškai, Mano 
sala, Abbotswoodo turtai, statybiniai žemės 
sklypai Elthame, Hainaulte ir Windsore, išti:os 
anglų mylios nors ir neplataus pajūrio žemės, 
brangiai išnuomojamos pajūrio kurotams ir vasar- 
vietėms. Galop dar pajamos iš Gibraltaro. 
Milžiniški turtai glūdi ir karaliaus rūmuose. 

Pav., Buckinghamo rūmuose yra auksinė 
staldangtė, kuri viena yra įvertinta du milijo- 
nus svarų sterl. (apie 52.000.000 auks.) Ji 
sveria 5 tonas (5.000 klg.), jai nešti reikia ketu- 
rių vyrų. Daugybė labai brangių paveikslų yra 
Windsoro ir Buckinghamo rūmuose. Už San- 
dringhamą karalius Eduardas VII sumokėjo 
1861 m. milijoną svarų sterl., o dabar jo vertė 
daug didesnė. Balmoralis 1852 m. anglų kara- 
liaus buvo nusipirktas už 32.000 svarų, o da- 
bar jo vertė yra nepalyginti didesnė. Windsoro 
rūmuose yra ne tik didelė paveikslų galerija, 
bet ir 100.000 tomų brangių knygų karaliaus 
biblioteka. Dar dausybė įvairių brangenybių. 
Vien Eduardo VII vaininkavimo proga gautos 
įvairios dovanos yra įvertintos 250.000 svarų 
sterl. Dideli turtai yra taip pat pašto ženklų 
ir karalių laiškų rinkiniai. 

Pašto ženklų rinkinį įvedė tiktai karalius 
Jurgis V. Ir tai jau yra 600.000 įvairiausių 
pašto ženklų, įvertintų net 400.000 svarų sterl. 
Karalių laiškai dar daugiau įvertinami, Jurgis V 
gavo jų rinkini iš savo tėvo, karaliaus Eduardo 
VII, plieninėje dėžėje. Karalius kiekvienų metų 
pabaisoje dalį savo laiškų duoda sunaikinti. 
Tie laiškai dedami į specialią mašiną, pada- 
rančią neišskaitoma kiekvieną raidę. Paskui 
tokie laiškai dar suplėšomi į smulkius gabalė- 
lius. Tuos gabalėlius karaliaus sekretorius ir jo 
patikimi padėjėjai sukemša į maišus ir tik tada 
sudegina. Kiti karaliaus laiškai laikomi plieni- 
nėje dėžėje. Svarbiems pranešimams rašyti 
anglų karaliaus šeima vartoja tam tikrą slaptą 
šifrą. Kai kurie karaliaus Jurgio VI dabar pe- 
rimtieji laiškai esą kaip tik tuo šifru parašyti. 


KNYGŲ REKORDAI 


Praėjusiais metais Amerikoje išėjo roma- 
nas „Gone with the Wind“ iš pietiečių, šiaurie- 
čių karo laikų, kurį parašė iki šio nežinoma 
rašytoja. Ji sumušė visus paskutinių metų 
populiarumo rekordus. To romano išėjo šimtai 
tūkstančių egzempliorių. Tačiau ir to romano 
rekordą paskutinėmis dienomis visiškai sumušė 
ponios Wallis Simpson biografija, pavadinta 
„Jos vardas buvo Wallis Warfield“. Biografijos 
autorė Edwina F. Wilson iš vienos tos biogra- 
fijos susikraus didelį turtą. Jos knygos, kuri 
Jungtinėse Valstybėse buvo perleista prieš ke- 
is mėnesiųs per laikraščių atkarpas, jau dabar 


išparduota apie 2.000.000 egzempliorių. Gruo- 
džio 1 d. biografija išėjo Paryžiuje antrašte 
„Beveik karalienė“. Iki Kalėdų buvo parduota 
daugiau kaip 609.000 egzempliorių. Netrukus 
knyga išeis Didžioje Britanijoje, Italijoje ir Skan- 
dinavijoje. 

Knygoje papasakota įdomių dalykų apie po- 
nios Simpšon giminę. Pasirodo, kad ji Jungti- 
nëse Valstybėse yra suvaidinusi tam tikrą vai1- 
meni. Jos dėdė S. Davies Warfieldas pasižy- 
mėjo kaipo geležinkelio linijų steigėjas. Jis 
įsteigė vieną geležinkelio liniją ir buvo kelių 
geležinkelių linijų direktorius. Mirdamas 1927 
metais, poniai Simpson jis paliko 15.000 dole- 
riu. | kapus jį nunešė eilė Amerikos įžyme- 
nybių, jų tarpe buv. kandidatas į Amerikos 
viceprezidentus Butleris ir žurnalistas milijo- 
nierius Brisvane. 

Amerikoje apie ponią Simpson pasirodė ir 
daugiau knygų. Vieną iš jų parašė didžiausios 
Jungtinių Valstybių telegramų agentūros „Asso- 
ciated Press“ prezidento sūnus Newboldas 
Noyes, kuris yra ponios Simpson pusbrolis. 
Dabar tą knygą per savo skiltis leidžia žino- 
mas Paryžiaus laikraštis „Paris Soir“. Knyga 
yra nuobodi, bet atvira ir yra vertinsesnė tuo, 
kad yra ponios Simpson autorizuota. 

Knygą yra parašęs ir tarptautinio garso 
rašytojas, lietuviams gerai žinomas savo romanu 
iš Cikasos lietuvių darbininkų gyvenimo, Upto- 
nas Sinclairas. Knygą jis pats išleido ir šitaip 
reklamuoja: „Redaktoriai man sako, kad mano 
knyga yra „nespausdintina“. Tačiau joje nėra 
nieko nepadoraus, mat, rašytojui nevalia „pasi- 
šaipyti“ iš karališkos šeimos. Jei nori linksmai 
pasijuokti, atsiųsk 25 centus už vieną egzem- 
pliorių arba vieną dolerį už šešis“. 


DIDZIULIS MOKSLO DARBAS 


1908 metais šeši anglų mokslininkai pasi- 
siūlė vyriausybei pavesti jiems parašyti didelį 
veikalą apie visus Anslijos istoriškus pamin- 
klus. Mokslininkai buvo apskaičiavę, kad vei- 
kalas sudarys 5 tomus ir jam parašyti reikės 
25 me but: 

Vyriausybė pasiūlymą priėmė, davė reika- 
lingas tam dalykui lėšas ir prasidėjo darbas. 
Stai nuo to laiko praėjo jau 28 metai, o dar- 
bui galo nesimato. Istorinių paminklų tyrimas 
esąs Žymiai painesnis, nei mokslininkai manė. 
Jie tik dabar pamatė, kad pažadėtieji 5 veikalo 
tomai gali būti baigti ne anksčiau, kaip per 
75 metus. Tokiu būdu, visam veikalui parašyti 
reikės 100 metų. Žinoma, nė vienas iš tą dar- 
bą dabar dirbančiųjų tiek negyvens, tad nu- 
spręsta i tą darbą įtraukti jaunas mokslines 
jėgas, kad didelės mokslinės reikšmės veikalas 
būtų pabaigtas, 

LIETUVOS VALSTYBĖJE 


— Sausio mėnesio vidury Lietuvos Moky- 
tojų Sąjunga surengė Kauno vidurinių mokyk- 
lų mokytojų išvyką į užsieni. Mokytojų grupė 
aplankė Vokietiją, Austriją ir Cekoslovakiją. 

— Prie Lietuvos ministerių kabineto įsteig- 
tas generalinis sekretariatas, kurio vedėju pa- 
skirtas Mašalaitis, o direktoriumi ir „Vyriausy- 
bės Žinių“ redaktoriumi —- Žilinskas. 

— Kaip kasmet, taip ir šiemet Lietuvoje 
premijuojami geriausi literatūros veikalai. Pre- 
mijuoja valstybė, Lietuvos Raudonasis Kryžius 
ir knygų leidimo bendrovės „Spindulys“ ir „Sa- 
kalas“. Spaudoje rašoma, kad 1936 metų val- 
stybinė premija paskirta rašytojui Liudui Dovi- 
denui už jo romaną „Broliai Domeikos“, 

— Lietuvos Valstybėje įsisteigė 125 Žiemos 
Pasalbos Komitetai. Kaune iki sausio mėnesio 
18 d. Žiemos Pagalbos Komitetas surinko vien 
tik pinigais 60.000 litų. Daug surinkta ir pro- 
vincijoje: apie 20.000 litų pinigais, apie 150.000 
kilogr. įvairių javų, apie 16.000 kl. bulvių, apie 
1.000 įvairių rūbų ir t. t. 

— Lietuvos Valstybėje šio mėn. 1 d, buvo 
įregistruota 35.234 radio aparatai. Iš jų tik 9 tūkst. 
dedektorinių. Visi kiti bateriniai ir lempiniai. 

— Neseniai Lietuvos Valstybės giriose 
buvo suruošta didelė medžioklė. Medžioklėje 
dalyvavo ir Valstybės Prezidentas Antanas 
Smetona. Tą dieną nušauta 50 kiškių, 3 lapės 
ir daug kitų žvėrelių. 

— Siemet Lietuvos Valstybės miestų biu- 
džetas 4 milijonais litų didėsnis. Pernai jis su- 
darė 16.800.000, o šiemet 20.600.000 litų. 

— Lietuvos Valstybės Svietimo Ministeris 
prof. Tonkūnas šio mėn. 16 dieną, Lietuvos 
Nepriklausomybės Šventės proga vyksta į Lat- 
viją, kur skaitys paskaitą. Kartu vyksta ir ke- 
letas valstybinio teatro artistų. 

— Sio mėn. 2d. Kaune prasidėjo Lietuvos 
seimo antroji sesija. Seimas svarstys visą eilę 
naujų Įstatymo projektų, kuriuos paruošė ati- 
tinkamos ministerijos. 

— Siemet sueina 550 m. kai Lietuva pri- 
ėmė R-Katalikų. tikėjimą. Sias sukaktuves ren- 
giasi paminėti visos katalikiškos organizacijos. 

VILNIUJE 


Linksma pramoga. Šio mėnesio 2 d. 
Vilniaus Lietuvių Inteligentų Visuomeniškai- 
Bičiuliškas „Romuvos“ Klūbas suruošė savo 
nariams irjų svečiams „Juodąją kavą“, kurios 
metu linksmai pažaista, pašokta tautiškų šokių 
ir atlikta keletas linksmų programo numerių. 

Pagertbas mires veikėjas. Sausio 
30 dieną buvo pagerbtas prieš 4 metus miręs 
„Ryto“ D-jos pirmininkas kun. prof. P. Krauje- 
lis. Rytą buvo atlaikytos Sv. Mikalojaus baž- 
nyčioje pamaldos. Po to pašventintas Sv. Pet- 
ro ir Povilo kapinėse pastatytas paminklas. 
Vakare Vytauto Didžiojo gimnazijos salėje 
buvo surengta akademija, kurią sudarė kun. 
K. Čibiro įžangos žodis, dir M. Sikšnio pa- 
skaita ir koncertinė dalis, kurios metu jauni- 
mo choras ir orkiestras atliko kom. J. Siniaus 
parašytą kun. prof. P. Krajelio atminimui kan- 
tatą ir liaudies simfoniją. Koncertas baigta 
Audiejaus padainuotomis dainomis. 


Vakaras. Sausio mėn.31 dieną, Vilniaus 
Lietuvių Mokytojų suvažiavimo proga, musu 
artistai, Meno ir Literatūros D-jos padedami, 
suvaidino R. Mackevičiaus dramatizuotą apy- 
saką „Likimas“. 

Iš amatininkų veiklos. Sausio mėn. 
24 dieną buvo Lietuvių Amatininkų Draugijos 
narių susirinkimas, kuriame buvo net 4 refe- 
ratai. Faraponis skaitė referatą „Jauno amati- 
ninko uždaviniai“, Baravykaitė — „Moteris šei- 
moje“, Jurkevičius— „Dabartinio Lietuvio ama- 
tininko padėtis“ ir Matjoška—,Amatininkas se- 
niau ir dabar“. 

Uždaryti Ūkio D-jos skyriai. Liet. 
Ūkio D-jos valdyba gavo iš Švenčionių stora- 
stijos raštą, kuriuo uždaromi anksčiau sulaikyti 
šios Draugijos skyriai Kretonyse, Rusališkėje 
ir Rėkučiuose. 

Ištrėmė dir. P. Karaziją. Tautinio 
Viln. Lietuvių Komiteto vicepirm. dir. P. Ka- 
raZija, kuriam buvo leista apsigyventi Varšu- 
voje, šiemet sausio 29 dieną buvo atvežtas 
iš Varšuvos Vilniun, o iš čia ištremtas 'už ad- 
ministracinės linijos. 


Skautų revija. Teko patirti, kad šio 
mėn. 7 d. (sekmadienį) 19 val. Vytauto Didž. 
gimnaz. salėje lietuviai- skautai ruošia skau- 
tišką reviją. š 

Studentų pramoga. Šio mėn. 6 dieną 

lietuvių, ukrainų ir gudų studėntų sąjungos, 
Vytauto Didž. gimnazijos salėje rengia bendrą 
linksmą pramogą-šokių vakarą. 
„ Nauja Blaivybės D-jos valdyba. 
Šio mėn. 2 d. Šv. Mikalojaus parapijos salėje 
buvo metinis Blaivybės D-jos narių susirinki- 
mas, kuriame buvo valdybos pranešimas, pa- 
skaita, klausimai, sumanymai ir kita. Be to, 
buvo išrinkta nauja draugijos valdyba, kurią 
sudaro: kun. K. Čibiras, kun. E. Basys, V. Bud- 
revičius, S. Urbonavičius ir R. Mackevičius. 
Revizijos Komisijon: J. Maceika, R. Bogdonas 
ir A. Stanelis. 

Mokytojų Saj. susirinkimas. Sau- 
sio mėn. 31 d. Vytauto Didž. gimnazijos sa- 
lėje buvo Lietuvių Mokytojų Sąjungos suvažia- 
vimas, kur buvo pernai metų veikimo apyskai- 
ta, Z. Prantkelevičiaus referatas tema: ,„Visuo- 
meninis gyvenimas“, revizijos komisijos pra- 
nešimas ir klausimai bei sumanymai. Be to, 
buvo išrinkta valdyba, kuri pasiskirstė parei- 
gomis šitaip; pirmininkas inžin. J. Jankauskas, 
vicepirmin. B. Šičkaitė, sekret. T. Sukackas, 
knygin. Z. Prantkelevičius, kasinin. J. Mudė- 
nas. Revizijos komisija: V. Cibiraitė, M. Zabe- 
lytė ir P. Eidukonis. 

Konfiskavimas. Sausio mėn. 29 dieną 
miesto storastijai įsakius, buvo sukontiskuotas 
„Vilniaus Rytojaus“ 9 nr. už straipsnį „Pažin- 
kime lietuvių tautos darbus“. 

Tą pačią dieną buvo sukontiskuotas ir „Vil- 
niaus Zodis“ 5 nr. 

Revizijos. Šio mėn. 1 dienos vakarą Iž- 
dinės kontrolės atstovai padarė reviziją V. Bu- 
drevičiaus ir inž. M. Kraužlio bute, ieškodami 
sacharinos ir kitų kontrabandos keliu atsiradu- 
sių daiktų. 

Menininkų susirinkimas. Vilniaus 
Lietuvių Meno ir Literatūros D-ja po kiekvieno 
vaidinimo rengia recenzinius vakarus. Toks 
recenzinis vakaras bus šio mėn. 5 d. Stud. 
S-gos salėje. Jame bus aptarta nesenai vaidinta 
R. Mackevičiaus dramatizuota apysaka ,,Liki- 
mas“, Referuos Augustinas Burokas. 

Išteisino. 1936 metui Liet. Labdarybės 
valdyba buvo nubausta keliais tūkstančiais 
auksinų, kad neišpirkusi savo bendrabučiams 
ir prieglaudoms pramonės liudymų. Bylą per- 
kėlus teisman, vasario 4 d. valdyba buvo ištei- 
sinta. 


Tas pats teismas išteisino anksčiau Viln.-. 


Trakų apskrities nubaustas už neva rodytą val- 
stybei nepalankumą lietuviškų skaityklų vedė- 
jas: Kviecinskienę, Stasionienę ir Navikienę. 


ŠVENČIONYSĖ 


Šio mėnesio 2 d. Vytauto Didžiojo Drau- 
govės skautai surengė vakarėlį. Buvo vaidina- 
ma „„Jaunikis iš Kauno“. Vaidino šie asmens: 
tėvo rolę—dr-kas E. Cicėnas, motinos—L. Ba- 
sytë, dukters—A. Zabolevičiūtė, tarnaitės—Br. 
Rasinytė, jaunikio —K. Paukštė ir jo motinos — 
Pr. Mulytė, Vaidinimas pasisekė labai gerai. 

Po vaidinimo A. Zabolevičiūtė parlainavo 
solo, pritariant skaut. K. Mikuckiui violončėle. 
Akompanijavo dainybos mokyt. p. Mikuckis, 
Jauna dainininkė turi malonų balsą. 

Vakarėlį užbaigė tautiškais šokiais ir Zais- 
mais, 


VISAME KRAŠTE 


Mištūnai, Valkinyko valsč., Viln.- Trakų 
apskr. Nuo 1928 iki 1936 m. gruodžio mėn. 
čia veikė Liet. šv. Kazimiero D-jos skyrius. 
Per tą laikotarpį šio sodž. jaunimas veikė labai 
pavyzdingai. Beveik kas mėnuo šaukė skyriaus 
narių susirinkimus, per kuriuos būdavo skaito- 
mos paskaitos, deklamuojamos eilės. Kasmet 
buvo rengiami lietuviški vakarai su vaidinimais. 

ioje srityje daugiausia pasidarbavo St. Buja 
ir Česnakauskas. Čia kazimierėčiai pastatė didelį 
medinį kryžių, kurį pašventino a. a. kun. Kle- 
mensas Maliukevičius. Jaunimas užpirkdavo 
Mišias už savo skyriaus mirusiuosius narius. 

Mištūnų sodž. jaunimas laikraščius skaito 
ir su noru juos prenumeruoja. Cia ateina apie 
50 egz. lietuviškų laikraščių. „Jaunimo Draugo“ 
eina 15 egz. Draugas. 

Svilionys, Adutiškio valšč., Švenčionių 
apskr. Svilioniečiai pradeda organizuotis. Sio 
ir kitų, aplinkinių sodžių jaunimas suorgani- 
zavo Svilionyse kooperatyvinį knygynėlį „Svie- 
sa“. Dabar prie šio knygynėlio priklauso 43 na- 
riai iš šių sodžių: Svilionių, Jakelių, Lašiškės, 
Potiškės ir Rasciūnų. Knygynėly yra 174 kny- 
gos. Tokiu būdu švietimo darbas varomas 
ir toliau. Tik knygų yra permaža. 

Pastaruoju laiku svilioniečiai pradėjo dau- 
giau prenumeruoti lietuviškų laikraščių. „Jau- 
nimo Draugo“ čia pareina 16 egz. 

Svilionių Negusas. 

Punskas, Seinų valsč, Suvalkų apskr. 
Kiekvieną sekmadienį ar šiaip šventadienį 
į Punską sueina iš visos apylinkės daug lietu- 
viško jaunimo. Kur tik eini, visur skamba lie- 
tuviška kalba. Jauku ir malonu. Bet biauru 
būna žiurėti, kai daugelis jaunuolių pasigėru- 
sių vėlai vakare žlytinėja po miestelį, kol pa- 
tenka šaltojon. Punske yra net penkios smuk- 
lės, kurios visada būna pilnos. Dar blogiau, 
kad ir mergaitės čia dažnai užsuka, o paskui 
su jaunuoliais svirindžiuoja miestelio gatvėmis. 
Laikas būtų susiprasti ir mesti tas biaurus 
paprotys, Laume. 


157 


x= —— - TEAN s 

xn ey AEN x O 

NA ` 2 D~ A ALETAN fe. . 
.. `... a 


i 
Rai 
. 


js can AAY y: 
LAE I 

ISA 

TAS) 

ukr“ r 

x 4222212 > + 41: 


SS, £ 
Se € 
z (be "r 


` y 


CE eY A 


. 
= 
> A S h: = . * 
S a A AION KE 


PO HITLERIO KALBOS 


Š. m. sausio 30 d. Vokietija iškilmingai 
šventė Hitlerio viešpatavimo keturmeti. Ta 
proga Vokietijos diktatorius pasakė per 
Reichstago posėdį ilgą kalbą. Jos klausėsi 
nepaprastai atsidėjęs visas pasaulis. Mat, bu- 
vo tikėtasi, kad dėl kalbų, pasakytų š.m. sau- 
sio 19. d. Anglijos ministerio Edeno ir 24 d. 
Prancūzijos min. pirm. Bliumo, dabar Hitleris 
ką nors reikšmingo jiems atsakys. Buvo ma- 
nyta, kad išklausius šių trijų Europos vairuo- 
tojų pareiškimu, paaiškės galutinai, kuriuo 
keliu — taikos ar karo, vystysis tolimesnė 
mūsų gyvenimo eiga. Deja, apsivilta. Hitleris 
nieko ypatingo nepasakė. Jis savo kalbą pa- 
dalijo į dvi dalis. Pirmojoje dalyje jis aptarė 
vidujinius Vokietijos reikalus, antrojoje dalyje 
pagvildeno užsienių politiką. Kalbėdamas 
apie įvykusias Vokietijos vidujinio gyveni- 
mo atamainas, jis palygino nacional - socia- 
listinę revoliuciją ir jos reikšmę su Koperniko 
teorijos apie žemės aplink saulę sukimąsi 
pasirodymu. Mat, pasak Hitleri, tokis reikš- 
mingas yra išradimas national- socialistinės 
idėjos ir rasės teorijos mūsų pasauliui. Aps- 
kritai, buvo rūpintasi ūkininkų ir bedarbių 
būklės pagerinimu, pramonės ir prekybos 
pagyvinimu ir sustiprinimu. Idomiausia buvo 
antroji kalbos dalis, kurioje Hitleris, tiesa, 
vietomis polemizuodamas su Edenu ir Bliu- 
mu, aiškiai neatsakė: taika ar karas. Reikš- 
mingiausias Hitlerio pareiškimas buvo, kad 
Vokietija jau toliau nesinaudos netikėtumais. 
Mat, ligšiol Vokietija, būdama daugeliu at- 
žvilgių suvaržyta Versalės traktatu, nuo visų 
varžtų atsipalaiduodavo neatsiklausdama Di- 
džiojo karo nugalėtojų: Angiijos, Prancūzijos, 
Italijos ir t.t. Dabar gi Hitleris, podraug iš- 

kilmingai atsiimdamas Vokietijos parašą iš po 
Versalės sutarties, kur pagal 231 punktą buvo 
pripažinta esant ją 1914 — 1918 m, karo kal- 
tininke, pasižada ateityje lojaliai bendradar- 
biauti ir prisidėti prie ginčytinų dalykų spren- 
dimo. Mat, dabar jau Vokietija yra lygiateisė 
valstybė. Toliau kalbėdamas jis pasižadėjo 
patikrinti Belgijos ir Olandijos neutralitetą. 
Be to, jis priminė apie grėsianti pasauliui 
komunizmo pavojų. Pasak ji, klaidinga 
esanti Edeno nuomonė, kad blogi Vokietijos 
su Sovietų Rusija santykiai suskaldė Europą 
I dvi priešingas puses. Hitlerio nuomone, Ver- 
salio sutartis padalijo Europą pirmą kart 
į dvi kovojančias puses, o bolševizmo ap- 
garsintas mokslas padarė tai antrą kart. 
Bolševizmas, it maras, grasąs pražūtimi visai 
Europai ir net pasauliui. Tad, Hitleris, gerai 
tą pavojų įvertindamas, rūpinsis apsaugoti 
vokiečių tautą nuo to pavojaus. Niekad Vo- 
kietija neis į pagalbą bolševikų Rusijai. Taip 
pat jis neprims iš ten jokios pagalbos. Qink- 
luotis ir toliau mananti Vokietija, kuri pati 
spręs tą dalyką ir nesiduos varžoma. Pasak 
Hitleri, pasaulio pacifikacija galės būti tada 
įgyvendinta, kai visose valstybėse viešpataus 
vidujinė tvarka, visų tautų reikalai bus ben- 
drai gerbiami, T. Sąjunga turės būti pertvar- 
kyta, įgyvendinta visų valstybių lygybė, nu- 
siginklavimo klausimas bus vispusiškai aptar- 
tas, suvaržyta veiksniai, kurie tik užnuodija 
tarptautinį sugyvenimą. Baigdamas jis krei- 
pėsi, kad Visagalis Dievas suteiktų visiems 
taiką, kad galėtų igyvendinti tuos didžius 
tikslus. 

Ši kalba, kurios klausėsi prie radio priim- 
tuvų netik visa vokiečių tauta, bet ir pasau- 
lis, buvo Reichstago su entuziazmu išklausyta. 
Reichstago pirmininkas gen. Goeringas, pa- 


dėkojęs Hitleriui visų atstovų vardu už nu“ 
veiktus jo darbus vokiečių tautai prasitarė: 
„Nieks iš mūsų tarpo net svajote nesvajojo, 
jokis pranašas nepranašavo, kad Vokietija 
taip greit pasidarys didžvalstybė, su kuria 
Europa ir net pasaulis skaitosi“. Tai svarbiausi 
Hitlerio kalbos momentai. Visa Europa, išsky- 
rus karštus Vokietijos draugus-—-ltaliją, Ven- 
griją ir, dalinai, Lenkiją, gana kritiškai ir šal- 
tai sutiko bei įvertino Hitlerio kalbą. 


Belgijos laikraščiai, aptardami žadamą 
Hitlerio neutralumą, priminė 1914 m. Mat, ir 
tada Vokietija buvo viešai pasižadėjusi gerbti 
Belgijos neutralumą. Vis dėl to nesutrukdė 
Vokietijai sulaužyti tas neutralumas. Taip pat 


š. m. sausio 3] d. kalbėjo Prancūzijos už- 
sienių reikalų min, Delbos 


Chateauroux mieste. Delbos tarp ko kito pa- 
sakė, kad ne vien Prancuzija su Vokietija 
esančios pasaulyje. Vienu pagrindinių taikai 
palaikyti dėsnių yra pasirašytų sutarčių ger- 
bimas. Hitleris tuo tarpu visai kitaip galvojąs 
ir darąs. Baigdamas Delbos kalbą pabriežė, 
kad Prancūzija mananti gerbti ir prisilaikyti 
sutarčių, padarytų su kitomis valstybėmis, tarp 
jų su Sov. Rusija. Perdaug pavojinga būtų išme- 
sti iš tarptautinio bendradarbiavimo tautą, pri- 
skaitančią beveik 200 milij. žmonių. Tai būtų 
neleistina, tuo labiau, kad ir ji, kaip visos 
kitos, trokšta taikos. 


Artima lenkų valdžiai spauda, rašydama 
apie Hitlerio kalbą, su dideliu džiaugsmu 
pastebi, kad Vokietijos diktatorius neaplenkė 
ir Lenkijos, nepaminėjęs jos savo kalboje. 
Mat, Hitleris pabrėžė, kad Lenkijos vastybė 
ir tauta tapo tikrove. Opozicinė spauda yra 
kitos nuomonės. Mat, pasak ją, permaža kal- 
bėti apie gerus bičiuliškus ryšius. Reiktų tam 
įrodymų— darbų. Tuo tarpu kaip tik ir truksta 
iš Vokietijos pusės tos rūšies draugiškų darbų. 
Pusantro milijoninė lenkų masė, gyvenanti 
Vokietijoje, teturinti tik 1 gimnaziją. Uždrausta 
yra naudotis gimnazijoje vadovėliais, Lenki- 
joje išleistais. Vienu žodžiu, Vokietija su di- 
dele ištverme ir griežtumu varžo lenkų tau- 
tini judėjimą. 

Daug rūpesnio 
lenkų galvose 


pagimdė  nuosaikesnių 


KINŲ VADAI 


“Z y 
AA 


Maršalas Čankaišekas ir generolas Cank- 
suliangas, kurie, viens prieš kitą pako- 
voje, dabar susitaikė. 


Dancigo klausimas, 


spręstas per paskutini T. Sąjungos susirinki- 


mą. Po hitlerininkų įsigalėjimo Dancige, ten 
pradėjo darytis labai keisti dalykai. Atvykęs 
iš Vokiettjos i Dancigą Forsteris, to miesto 
national - socialistų „fuhreris“, pradėjo naują 
politiką. Priešingi national- socializmui Dan- 
cigo piliečiai, kurių priskaitoma 509/, visų 
gyventojų, buvo hitlerininkų persekiojami. 
Dažnai būdavo apkuliami ir lenkai, gyvenan- 
tieji Dancige. Tuo tarpu Aukštas T. Sąjungos 
Komisaras, kuriam pavesta prižiūrėti tvarkos 
Dancige, neturėjo jokios galios. [vyko aštrus 
kivirčias tarp jo ir Dancigo senato, kuri spre- 
sti turėjo pati T. Sąjunga. Atsiųsta iš Žene- 
vos dalykui vietoje ištirti trijų komisija rado, 
kad Dancigo vyriausybė trukdo Aukštajam 
Komisarui savo pareigas atlikti. Be to, pa- 
reiškė jie pageidavimą, kad kuo greičiausiai 
būtų atstatytas statuto galiojimas. Visa tai at- 
likti T. Sąjungos Taryba pavedė Lenkijos 
vyriausybei. Min. Beckas per paskutini T. Saj. 
susirinkimą buvo pasiūlęs, kad ateityje būtų 
suvaržyta Aukštojo Komisaro teisė kištis į vi- 
dujinį Dancigo gyvenimą. Tam pasiūlymui pa- 
sipriešino Anglijos užsienių reik. min. Edenas. 
Beckas turėjo pakeisti pasiūlymą, kuris fak- 

tinai esmėje yra nukreiptas prieš T. Sąjungą 
suprask: Angliją ir Prancūziją. Mat, Beckas 
norėtų, kad ateityje Dancigo reikalai būtų 
sprendžiami Vokietijos ir Lenkijos. To kaip 
tik ir bijosi nuosaikesni ir realiai galvojan- 
tieji lenkai. Mat, tada ištikro vedama pasku- 
tiniu laiku Dancigo ryški zurūck zum Reich 
(grižimas prie Vokietijos) politika turėtų 
daug pasisekimo ir galimumo išsipildyti. Ga- 
lutinai Dancigo senato kivirčias su Aukštuoju 
Komisaru Lesteriu baigėsi tuo, kad senato 
pirmininkas Greizeris pasižadėjo, jog laisvas 
miestas savo santykiuose su Aukštuoju Ko- 
misaru prisilaikys ir remsis esančio ir galio- 
jančio teisinio statuto. 

Tuo tarpu 

Tolimuose Rytuose dar vis neramu, 
Kinijoje nors sukilęs maršalas pasidavė senai 
Nankino vyriausybei, tačiau jo pavaldiniai- 
generolai nenuėjo jo pėdamis. Ir tik pasku- 
tiniu laiku pavyko Nankino vyriausybei nu- 
galėti sukilėlius auksu. Papirkti sukilėliai 
sutiko pasitraukti i nurodytas provincijas 
ir ten ramiai sau laukti galutino jų likimo 
išsprendimo Kuomitango (valdančios partijos) 
susivažiame. 

Japonijoje pasibaigė kabinetinis krizis. 
Atsisakius gener. Ugaki sudaryti ministerių 
kabinetą, Japonijos imperatorius (mikado) 
pavedė tą darbą atlikti gen. Hayaši. Šiam 
pavyko pavestas darbas laimingai atlikti. 
Atrodytų, kad kariškiai laimėjo kovą su 
parlamentu. Reikia laukti diktatūros įsiga- 
lėjimo ir Japonijoje. 


— Maskvoje pasibaigė „Lygiagrečio cėn- 
tro“ byla. Pagal teismo sprendimą iš 17 kal- 
tinamųjų 13 buvo nuteista mirti, likusieji 4— 
nuo 8 iki 10 metų kalėti. Nuteistųjų tarpe 
buvo Radekas ir Sokolnikovas. 


— | Belgijos sostinę Brukselį atvyko š. m. 
vasario 2 d. Švedijos karalius Gustavas V 
palankyti Belgų valdovo Leopoldo III. Belgi- 
joje Švedų karalius buvo I-bai iškilmingai 
sutiktas ir nuoširdžiai vaišinamas. 


— Politiniuose Europos sluoksniuose kal- 
bama, kad Vokietija žadanti pradėti naujas 
derybas su Anglija ir Prancūzija. Greitu laiku 
žada Vokietijos ambasadorius von Ribben- 
tropp patiekti Anglijai platų raštą, kuriame 
bus paduota sąlygos, kuriomis Vokietija su- 
tiks bendradarbiauti su Anglija ir Prancūzija. 
Kalbama, kad Vokietija griežtai pareikalau- 
sianti grąžinti užjūrių kolonijas. 

— Prasidėjus Palestinoje suirutėms tarp 
žydų ir arabų buvo susirūpinta, kur galėtų 
žydai emigroti iš Europos. San Domingo res- 
publikos (sala netoli Amerikos) prezidentas 
Rafaelo Trujilo pareiškė, kad sutinkąs isilei- 
sti i savo salą 1 mil. žydų. Beto, kiekvienam 
atkeliavusiam žydui bus suteikta 30 akrų ūkis, 
laisvas per 5 metus nuo visokių mokesčių. 
Dabar San Domingo saloje gyvena pusantro 
milijono gyventojų. Pagal Trujilo apskaičia- 
vimą, dar ten galėtų sutilpti 4 mil. emigrantų. 
Dabar tuo reikalu veda derybas žydų komi- 
teto pirmin. rabinas Vise. Būsianti pasiųsta 
žydų komisija gyvenimo sąlygas ištirti. 


TURINYS 

baką - Varnas—149; Šviesos kelio beieškant - Vilnietis—151; Pasijuokti sveika — 152; Įdomios nuotrupos—-155; 
Broliai lietuviai — 156; Žvilgsnis pasaulin — 158. 


Redaktorius ir Leidėjas AUGUSTINAS BUROKAS 
REDAKCIJA IR ADMINISTRACIJA: VILNIUS, DOMBROVSKIO G-VE 5— 1 
Redakcija priima nuo 11 iki 12 Administracija nuo 10 — 13 val. 
„RUCH“ spaustuvė Vilniuje. 


460 


SACHMATAI 


Kirtimas praėjusio. Jeigu eilinis iš pra- 
dedamojo stovio eina iš karto į antrą laukelį 
(t. y. langeli) ir praeina pro preišininko eilinį, 
tad šis gali ji nukirsti ir kerta taip, kaip būtų 
kirtęs, jei tas eilinis būtų ėjęs i pirmutinį 
prieš jį langelį. Baltasis eilinis gali eiti g2—g4, 
praeidamas pro juodąjį eilini h4; bet juoda- 
sis gali tada nukirsti g4 eiliniu h4 statyda- 
mas šį ant g3. Tačiau nenukirtus praėjusio 
eilinio tuojau, vėliau kirsti tuo būdu nebega- 
lima. Toksai eilinio kirtimas prancūziškai va- 
dinamas en passant. 

Kiekvienas ėjimas galima pavadinti ir užra- 
šyti, nurodžius pirma laukelį, kuriame stovi 
figūra, o paskiau po brūkšnelio laukelį į kurį 
ji eina. Užrašant ėjimai visados dar rašomi 
sutrumpinti einančių figūrų (išskyrus eilinius) 
pavadinimai, taip antai V dl — c2 reiškia, 
jog valdovė iš laukelio dl eina į laukelį c2. 

Kirtimas žimimas dvitaškiu, pav.: Z e4:g5 
reiškia, jog Z e4 kerta figūrą, stovinčią ant g5. 

Šachas ir matas. Vyriausias šachmatų 
lošimo tikslas yra priešininko karaliaus užma- 
tavimas, tai yra toks prispyrimas, jog jo ne- 
begalima išgelbėti nuo pražūties. Nukariauti 
priešininko karalių ! — štai kiekvieno lošėjo 
tikslas. Puldamas karalių lošėjas turi įspėti 
priešininką, balsu sakydamas „šach“, nes ka- 
ralius yra vienintelė figūra, kurios negalima 
palikti užpultos. Ėjimas, liekant karaliui užpul- 
tam priešininko figūros, -pripažįstamas netai- 


syklingu, ir turi būti grąžintas atgal. Dar 
pažymėtina, jog šachuojant karalių galima 
ji apginti arba pavarius i kitą langeli, arba 


užstojus ta ar kita figūra, arba nukirtus šachuo- 
jančią figūrą. Jei šachuojamo karaliaus 
apginti nebegalima, vadinas, nėra nei kur 
jo pavaryti, nei kuo užstoti, nei kuo nukirsti 
šachuojančios figūros, tad toksai karaliaus 
stovis vadinasi „matas“, ir kas užmatavo ka- 
ralių, tas laimėjo partiją. Šachas žymimas 
stačiu kryželiu +, o matas ikypu X. 
Diagramoje galima įsižiūrėti įvairūs šachų 
galimumai ir apgynimai nuo jų. Taip antai 
baltieji gali šachuoti juodųjų karalių bokštu 
e7, pavare šaulį d7 į kitą laukelį. Toksai ša- 
chas vadinamas atidengiamuoju. Panašų šachą 
gali šaukti juodieji perkeldami savo žirgą g5. 


Perkėlus žirgą atsidengia prieš baltąjį karalių 
bokštas g2, kurs jį ir šachucoja. Taigi čia bus 
irgi atidengiamasis šachas. Jei juodieji per- 
kels savo žirgą ant e6, tada baltajam karaliui 
bus dvigubas šachas-—-žirgu e6 ir bokštu g2. 
Abidvi tas figūras baltieji galėtų nukirsti: 
bokštą g2 žirgu h4, žirgą e6 šauliu d7 arba 
bokštu e7; bet nukirsti abidvi puolančias figū- 
ras iš karto baltieji negali; todėl jiems belieka 
pavaryti karalių į f7, f“, h8, h7, arba hé. 
Baltieji irgi gali šaukti dvigubą šachą kirs- 
dami c5; b6 + + ir taip šachuodami karalių 
eiliniu b6 ir valdove c3. Pažymėsime dar, 
jog baltoji valdovė c3 negali nueiti nuo įstri- 
žinės eilės a! —h8, nes nuejus jai nuo tos 
eilės, karalius g7 liktų atidengtas juodajai 
valdovei b2. Baltoji valdovė čia yra, kaip 
sakoma, pririšta. Tegu mokinys pats išžiūri 
visus kitus šachų galimamus. 

9-je diagramoje matome labai idomų atvejį: 
juodieji pastaruoju savo ėjimu Š d5—e5 pa- 
skelbë šacha baltajam karaliui. Baltieji gali 
išsigelbëti nuo šito šacho ivairiais büdais (pa- 
vare karalių arba Š f12 — dá). Pamokomas 
bus atvejis, bei baltieji sumanys pašalinti ša- 
cha, eidami d2—-d4. Šiuo atveju juodieji ga- 
lės nukirsti praėjusį eilinį d4 (en passant) eili- 
niu c4 arba e5. Nukirtus eilinį ant dj, vėl 
atsidengia šaulys e5 karaliui c3, kitaip sa- 
kant, kertamas praėjusis eilinis atidengiant 
kartu šachą. Panašų dalyką gali įvykdyti ir 
baltieji (Š 12—e3 +). Tegu skaitytojas pats 
išžiūri, kokiais būdais juodieji gali tokiu atveju 
apsiginti. 

